ועדת החוקה, חוק ומשפט, כנסת 19, פרוטוקול מספר 146, 2014-02-19 09:00

דוד רותם: בוקר טוב.

דוד רותם: אני פותח את הישיבה.

דוד רותם: אנחנו נעסוק היום בתקנות העבירות המנהליות (עבירות במעגנות), ובצו העבירות המנהליות (שינוי התוספת הראשונה לחוק).

דוד רותם: אנחנו נמשיך לקרוא.

דוד רותם: לאיפה הגענו בפעם הקודמת?

<אפרת חקאק: דילגנו על כמה סעיפים.

<אפרת חקאק: אני רוצה לחזור לסעיף 4 ו-5 לשנייה.

<אפרת חקאק: קודם כל, לפני שנתחיל את דיון, אני רוצה להזכיר לכולם שאנחנו לא דנים בתקנות עצמן, אנחנו דנים אך ורק בעבירות שכבר קיימות, שאנחנו הופכים אותן פה לעבירות קנס, ואנחנו דנים בסכום של הקנס.

<אפרת חקאק: אפשר להוסיף לפעמים סייגים לצמצם את העבירה הקיימת.

<אפרת חקאק: אבל אנחנו לא נכנסים לטקסט של התקנה עצמה.

<אפרת חקאק: בדיון הקודם היושב-ראש ביקש ממשרד המשפטים למצוא סייג שיכול לצמצם את העבירה בתקנה 4 ו-5, והבנו שבמשרד המשפטים רצו להעיר על זה.

<מיכל גולד: יש עוד נציגה של משרד המשפטים, אבל היא יצאה רגע.

<מיכל גולד: נחזור לזה בעוד דקה?

דוד רותם: נחזור לזה אחר-כך.

<אפרת חקאק: בעיקרון, היושב-ראש אישר את הקנס לסעיף 4, 5, 6 ו-7.

<אפרת חקאק: עכשיו הגענו לתקנה 8.

<אפרת חקאק: משרד המשפטים, משרד התחבורה, אתם רוצים להציע?

דוד רותם: אתם רוצים לקרוא בבקשה?

<יערה למברגר: כן.

<יערה למברגר: אבל הנה, יערה חזרה, אפשר לחזור לתקנה 4.

דוד רותם: כן.

- וקאיל: אנחנו בחנו שוב את סעיפים 4 ו-5.

- וקאיל: ההצעה של הוועדה בדיון הקודם הייתה לבחון החרגה של כלי שיט שאינם עוגנים באופן קבוע במעגנה.

- וקאיל: בכל מקרה, מאחר וההגדרה הזאת של מתקן מימי קבועה במספר רחב של תקנות, אם באופן הזה ואם באופן אחר, אנחנו לא יכולים להכליל משהו שמבחינתנו אינו בגדר מתקן ימי.

- וקאיל: החרגה של אמירה כמו שהוועדה ביקשה, אנחנו לא יכולנו להסכים לה, כי אחרת זה יטיל הסדרים שלא אמורים להיות מוחלים על כלי שיט רגילים.

- וקאיל: אנחנו מציעים נוסח חלופי.

<יערה למברגר: בגלל שההגדרה הזאת משמשת בתקנות אחרות, אנחנו צריכים משהו שלא ייצור לנו - - -

דוד רותם: יקרה לכם רק דבר אחד, תורידו את הקנס מ-6,400 ל-3,200.

<מיכל גולד: לגבי 4?

<מיכל גולד: אנחנו הבנו שהבעיה היא רק בסייג.

<יערה למברגר: ניסינו לאפיין את כלי השיט שהם סירה, ספינה או אנייה.

<יערה למברגר: לעניין כלי שיט מסוג סירה, ספינה או אנייה, זה יחול רק אם כלי השיט הזה מחובר דרך קבע לקרקעית הים.

<יערה למברגר: אני יודעת על סיטואציה בכנרת – זה פסק דין של תכנון ובנייה שבו לקחו כלי שיט וחיברו אותו - - -

<אהרון זיסו: באילת.

<יערה למברגר: וגם באילת יש סיפור כזה.

<אהרון זיסו: הרפסודיה הלבנה באילת.

<יערה למברגר: חיברו אותו באופן פיזי לקרקעית הים, הוא עומד שם עשרות שנים, ויש פסק דין שאומר שעשרות שנים כלי השיט הזה מחובר, הוא גם כלי שיט, אבל הוא גם כבר מחובר דרך קבע, הוא גם בניין.

<יערה למברגר: זו הייתה פסיקה של תכנון ובנייה באופן ספציפי.

<יערה למברגר: לכן יש כלי שיט כאלה שמחוברים ממש לקרקעית הים, ולגביהם אנחנו רוצים שזה יחול.

<יערה למברגר: אנחנו רוצים שזה יחול על כלי שיט שהוא סירה, ספינה או אנייה רק אם הוא מחובר דרך קבע לקרקעית הים, ואז הוא ייחשב ל - - -

דוד רותם: מה ההגדרה של מתקן ימי?

<יערה למברגר: הגדרת מתקן ימי – אני אקריא מההגדרות: ""מתקן ימי" – מתקן או כלי שיט המוצב בים באופן קבוע, לרבות באמצעות עמודים, מערכת עוגנים או כל אמצעי אחר, כגון: שובר גלים, מִקשר, רציף, מצוף, דוברה וכן צינורות או כבלים העוברים בים".

דוד רותם: את מבינה שלפי 4(ב), אם אני נכנס עם הספינה שלי ואני זורק עוגן במעגנה, אני עובר עבירה?

<אהרון זיסו: לא על הסעיף הזה.

דוד רותם: על הסעיף הזה – לא יקים אדם מתקן ימי בתחומי מעגנה, והקנס הוא 6,000 - - -

- וקאיל: הוא לא מוצב באופן קבוע.

דוד רותם: מה פירוש הוא לא מוצב באופן קבוע?

דוד רותם: אני מחבר אותו עם עוגנים?

דוד רותם: אז לפי ההגדרה, אני נופל לתוך הסעיף הזה.

<אהרון זיסו: אתה לא מוצב באופן קבע, זה אחד.

<יערה למברגר: אולי אני אגיד, בכל מקרה, ההחרגה שהצעתי פותרת את זה.

<יערה למברגר: כי אתה נכנסת עם כלי השיט שלך – גם כשאתה מוריד עוגן, הוא לא מחובר דרך קבע לקרקעית הים.

<יערה למברגר: זה לא חיבור דרך קבע.

<אהרון זיסו: זה חיבור זמני.

<אהרון זיסו: זה לא חיבור דרך קבע, זה לא עמודים, זה לא קידוח בקרקע ולא כלום.

<אהרון זיסו: שתיים, הטלת עוגן בנתיב שיט במעגנה היא אסורה ממילא.

דוד רותם: לא בנתיב שיט, אני מדבר על כך שהגעתי למקום - - -

<אהרון זיסו: למקום הקשירה שלך?

<אהרון זיסו: אין צורך, בארץ לפחות, להטיל עוגנים במקומות העגינה.

<אהרון זיסו: יש מערכות עגינה חלופיות של המעגנה שאתה מתחבר אליהם.

דוד רותם: כן.

<סעדו זיינב: שמי סעדו זיינב מוועד הדייגים.

<סעדו זיינב: בקשר למה שהוא אומר, בזמן סערה אנחנו כל הזמן זורקים עוגנים בתוך המעגנה, אז שלא יגיד שאנחנו לא משתמשים בזה.

<אהרון זיסו: אסור.

<אהרון זיסו: אין דבר כזה.

- וקאיל: ההחרגה שאנחנו מציעים, אני חושבת שהיא פותרת את הבעיה של המשוטים, גם את הבעיה של הדייגים.

- וקאיל: כלומר, היא פותרת את הבעיה של כולם.

- וקאיל: הם לא מחוברים באופן קבוע לקרקעית הים.

<יערה למברגר: הסיטואציה באמת יחסית נדירה, אבל אותה אנחנו לא רוצים לפספס, אנחנו רוצים שהיא תיכנס לעבירה.

<יערה למברגר: סיטואציה נדירה שבה כלי שיט מחובר דרך קבע, ואותו כלי שיט, אני רוצה שהוא יהיה בגדר מתקן ימי.

<יערה למברגר: כל כלי שיט אחר מסוג סירה, ספינה או אנייה, אני מחריגה פה וזה לא יחול עליו.

דוד רותם: איך את קובעת אותה?

<יערה למברגר: אני מגדירה.

<יערה למברגר: אני אומרת: לעניין כלי שיט שהוא סירה, ספינה או אנייה, יחול רק אם הוא מחובר דרך קבע לקרקעית הים.

<רון יציב: למה הגדרת את זה כלי שיט בכלל?

<יערה למברגר: כי הגדרת ימי - - -

<אהרון זיסו: כי יש כלי שיט שהם גם מתקן ימי.

<רון יציב: באגם ברמת גן יש איזו מסעדה.

<רון יציב: מה זה?

<אהרון זיסו: היא מתקן ימי, היא לא כלי שיט.

<רון יציב: היא לא כלי שיט?

<מיכל גולד: לא, אני אסביר.

<מיכל גולד: רגע, אני אסביר.

<אהרון זיסו: אתה רוצה אותה בפנים.

<מיכל גולד: אני אסביר.

<מיכל גולד: מה שאנחנו עושים בסייג, אנחנו לוקחים הגדרה שלמה ואנחנו אומרים מההגדרה הזאת חל.

<מיכל גולד: כל מתקן או דברים אחרים חלים, ורק לגבי כלי שיט אנחנו עושים את ההחרגה הזאת.

<מיכל גולד: כלומר, המתקן יחול כמו שהוא, לגבי כלי שיט, יש החרגה.

<קריאה: עלינו זה מקובל.

דוד רותם: מה?

<קריאה: אנחנו ביקשנו בשבוע שעבר מכבודו לטפל בעניין הזה, וההחרגה שלהם מקובלת עליהם.

דוד רותם: אני שמח.

דוד רותם: הלאה.

<אפרת חקאק: נכניס את הסייג גם לתקנה 4 וגם לתקנה 5.

<אפרת חקאק: הוועדה אישרה בפעם הקודמת את תקנוה 6 ו-7.

<אפרת חקאק: עכשיו אנחנו בתקנה 8.

<אפרת חקאק: אתם רוצים להציג את תקנה 8 ואת הסכומים שהצעתם?

- וקאיל: להקריא את כל הסעיף?

- וקאיל: בסדר.

- וקאיל: "8.

- וקאיל: (א) לא ידוג אדם בחכה בתחום מעגנה, אלא ברשות מנהל המעגנה ובתנאים שהתנה לצורך הבטחת בטיחות השיט והשמירה על תקינות התעבורה הימית במעגנה".

- וקאיל: הכוונה היא לאיסור בדיג שהוא בעל סיכון בטיחותי משמעותי.

- וקאיל: אני רק רוצה להגיד שניסינו לשאוב את הסכומים לגבי סעיף 8 בכללותו – הסכומים נלקחו גם ברוח התקנות עצמן, אבל גם ניסינו להתיישב פה באופן יחסי עם התקנות של העבירות המנויות של תקנות הדיג.

- וקאיל: למשל, לגבי איסור דיג בחכה, קיים איסור בסעיף 8(א) נניח של איסור דיג בתחומים מסוימים בים התיכון.

- וקאיל: הסכום שם הוא 1,000 שקל, אז פה קבענו 800 שקלים.

- וקאיל: יש גם איסור דיג לפי פקודה שלא לפי תנאי רישיון, 750, או כל מיני דרכים שונות של – זה גם כן 1,000 שקלים.

- וקאיל: אנחנו קבענו 800 שקלים.

- וקאיל: אני חושבת שזה גם משקף את הסיכון הבטיחותי גם בתוך המדרג של התקנות עצמן מבחינת העבירה.

- וקאיל: זה 8(א).

<אפרת חקאק: תציגי גם 8(ב) ואת 8(ג) ואז נדון בכולם ביחד.

- וקאיל: "8.

- וקאיל: (ב) לא יפרוש אדם במימי המעגנה רשת דייגים או ציוד דיג אחר".

- וקאיל: הסעיף הזה מדבר על איסור פריסת רשת דייגים או ציוד דיג במימי המעגנה.

- וקאיל: ניסינו לשאוב את הסכום הזה מתקנות העבירות המנהליות של פקודת הדיג.

- וקאיל: יש שם איסור דיג באזורים מסוימים – בנמלים, שזה סכום של 2,000 שקלים, ופה קבענו 2,400 בגלל שהמעגנה היא תחום מצומצם יותר וקטן יותר.

- וקאיל: "(ג) לא יפרוק אדם דגים או ציוד דיג בתחום מעגנה, אלא באישור מנהל המעגנה; הוראה זו לא תחול בנמל טבריה, נמל יפו, נמל עכו, ומעגן "שביט" בנמל חיפה".

- וקאיל: הסעיף הזה נובע מאותו עיקרון של איסור דיג בתחום המעגנה.

- וקאיל: יש פה סיכון מבחינת איך שאנחנו רואים את זה - - -

<אהרון זיסו: איכות סביבה.

- וקאיל: גם איכות סביבה וגם - - -

דוד רותם: הגיעה סירת דיג עם מלאי דגים עליה, מה אתם רוצים שיעשו עם הדגים, לא יפרקו אותם במעגנה?

<אהרון זיסו: במעגנות שהן מעגנות דיג.

<אהרון זיסו: החרגנו את מעגנות הדיג, וזה מופיע.

<אהרון זיסו: אמרנו – למעט.

דוד רותם: מה עם אצלך בהרצליה?

<אהרון זיסו: הרצליה היא אינה מעגנת דיג, היא מעגנה תיירותית.

<אהרון זיסו: אין שם ספינות דיג שעוגנות.

<אהרון זיסו: יש שני מצבים שספינות דיג נכנסות למרינות כמו הרצליה – אחד, אם הן נתקעו בים ויש להן תקלה, וזה קרה.

<אהרון זיסו: דרך אגב, המרינה מאשרת להם להיכנס, כי כמו שאמרנו, אם למשיט יש בעיית בטיחות, הוא יכול להיכנס.

<אהרון זיסו: המצב השני שנתנו אישורים, למשל במלחמת לבנון השנייה, שהדייגים בחיפה יצאו לים, לא היה להם לאן לחזור.

<אהרון זיסו: מעגנת "שביט" הייתה מטווחת, והם נכנסו לאשדוד ולאשקלון וסידרו להם גם מקומות מיוחדים לפריקה.

<אהרון זיסו: זה החריג.

<אהרון זיסו: השגרה במרינות תיירותיות היא שלא פורקים דגים.

<אהרון זיסו: אנחנו לא מדברים על ההוא שירד עם סל דגים כי הוא יצא עם שלוש חכות לים.

- וקאיל: בכל מקרה זה באישור מנהל המעגנה.

- וקאיל: כלומר, אפשר לפנות למנהל המעגנה.

דוד רותם: כן.

<יצחק שישה: שמי איזי, אני יושב-ראש הפורום לקידום השיט.

<יצחק שישה: סעיף (ג) אומר: לא יפרוק אדם דגים או ציוד דיג במרינה.

<יצחק שישה: מדובר על מי שיצא לדוג לא בתוך המעגנה, אלא יצא ודג בים, ולאו דווקא ספינת דיג, כל אדם.

<יצחק שישה: אני למשל יצאתי עם הספינה שלי, וחזרתי עם שני דגים נחמדים.

דוד רותם: על שני דגים לא יגידו לך כלום.

<יצחק שישה: סליחה, אז אני חושב שכן יגידו.

<אהרון זיסו: יגידו במצב מסוים.

<יצחק שישה: יגידו – הנה, אתה רואה, ובצדק, הם טוענים.

<יצחק שישה: יתנו לי קנס של 800 שקל כי תפסתי שני דגים.

<אהרון זיסו: אם הוא יחזור עם 200 קילו שהוא צריך מנוף לפרוק אותם, אז יגידו לו, בוודאי.

<יצחק שישה: לא, אני לא צריך מנוף לפרוק אותם.

<יצחק שישה: אפילו אם אלו שני דגים קטנים.

<יצחק שישה: זה לא מוחרג בחוק.

<עזריאל רהב: שימו הגבלה.

<יצחק שישה: זה לא מוחרג.

<יצחק שישה: מחר בבוקר אני חוזר עם שני דגים, אני נופל בחוק הזה.

<יצחק שישה: אני עובר על החוק ואני אקבל 800 שקל קנס.

<עזריאל רהב: ציוד דיג, אני עם החכה שלי.

<אהרון זיסו: זה לא ציוד דיג.

<עזריאל רהב: זה מה שכתוב.

<יצחק שישה: תחריגו את זה.

<יצחק שישה: תחריגו – למעט כלי שיט שעוגנים באופן קבוע במעגנה.

<יצחק שישה: אם אני ספינת דיג, אז אני לא עוגן באופן קבוע במעגנה – תני לי רגע לסיים.

<יצחק שישה: אם אני ספינת דיג, כמו שהגדרתם את זה, אני ממילא לא עוגן במעגנה, אני ממילא לא אכנס למעגנה, ואם אני אעשה את זה, אני אעבור על החוק, על סעיף אחר.

<יצחק שישה: אם אני עוגן קבוע במרינה, אני משלם כסף עבור התענוג הזה.

<יצחק שישה: תפסתי שני דגים, למה אני צריך להיות עובר על החוק?

- וקאיל: אין בעיה, אני מסכימה אתך.

<יצחק שישה: אני רוצה לתפוס שני דגים, להוריד אותם מהסירה, תודה רבה, שלום.

<יצחק שישה: לא רוצה לדווח לאף אחד ולא לבקש מאף אחד.

<יצחק שישה: אני עושה את זה גם ככה במשך הרבה שנים.

- וקאיל: במקרה כזה – אתה עוגן באופן קבוע במעגנה – אתה יכול לדבר עם מנהל המעגנה - - -

<יצחק שישה: למה אני צריך לדבר אתו על כל דבר?

<יצחק שישה: למה אני צריך לבקש ממנו רשות?

<יצחק שישה: הרי אלו דגים שאני תפסתי בים, הם שלי, אני לא צריך - - -

דוד רותם: אתה תפסת בים, אתה רק רוצה להוריד אותם מהאנייה שלך?

<יצחק שישה: כן, יחד עם שקית האוכל.

דוד רותם: אז תקבל אישור.

<יצחק שישה: אוקיי.

<עזריאל רהב: אבל הם לא נמצאים מסביב לשעון.

<עזריאל רהב: אני באתי ב-02:00 בלילה מהים, ועכשיו אני הולך הביתה.

<עזריאל רהב: אז אני אחכה לבוקר שהוא יגיע - - -

<ראובן אברמוביץ: אין מי שייתן לך את הקנס באותה שעה.

<ראובן אברמוביץ: זו לא המטרה של התקנה.

דוד רותם: מי ייתן לך את הקנס ב-02:00 בלילה?

<אהרון זיסו: אני ישן במעגנה ומחכה.

<יצחק שישה: הם מצלמים אותנו במצלמה.

- וקאיל: מה שאני אומרת, אם אתה יודע שאתה יורד מדי פעם לדוג, תבקש מראש.

דוד רותם: תבקש מראש.

דוד רותם: תפנה מחר למנהל המעגנה, תגיד לו: אדוני, אני רוצה אישור להוריד את הדגים שדגתי בלב ים בתוך סל מהאנייה.

דוד רותם: זה הכול, הוא ייתן לך.

<אהרון זיסו: זה עובד בפועל כבר שנים.

<עזריאל רהב: בפועל אף אחד לא מבקש.

<אהרון זיסו: לא מדויק.

<אהרון זיסו: יש ספינות, ואתה יודע, גם בהרצליה, שמגיעות עם דגים ופורקות.

<אהרון זיסו: ושוב, יש הבדלה, אם אתה יורד עם סל דגים, אף אחד לא אומר לך כלום ולא אמר לך כלום שנים.

<אהרון זיסו: אבל יש כאלה שניצלו את זה והגיעו, אתה יודע, גם עם שש ושמונה טונות, שצריך רכב קירור וכולי.

<אהרון זיסו: זה לא המקום.

<יצחק שישה: אני חושב שזו לא כוונת החוק.

<אהרון זיסו: אם אתה בא עם טון דגים, עם כל הכבוד, סע ליפו, את ארבעת המַיילים האלה, תפרוק ביפו את המשאית שלך.

<ראובן אברמוביץ: שיבקש רשות ממנהל המעגנה.

<עזריאל רהב: מקובל עלינו.

<עזריאל רהב: שים גבול.

<עזריאל רהב: שים גבול.

<עזריאל רהב: תכתוב 200 קילו.

<עזריאל רהב: תשים איזשהו גבול, מקובל עלי.

<יצחק שישה: שים גבול הגיוני, תגיד תפס שני דגים, עד עשרה דגים.

<יצחק שישה: זה לא ספינת דיג, זה לא מסחרי, זה אדם פרטי שיצא לשוט לתענוגות שלו, תפס שני דגים, בשביל זה - - -

דוד רותם: זה לא נקרא פריקת דגים.

דוד רותם: לרדת עם סל עם שמונה דגים בתוכו, זה לא נקרא לפרוק דגים.

<יצחק שישה: רק תכריזו על זה.

<יצחק שישה: רק תציין, זה כל מה שאנחנו מבקשים.

<עזריאל רהב: זה בדיוק מה שאנחנו אומרים.

<עזריאל רהב: אנחנו בדיוק מסכימים עם ההגדרה הזאת.

<יצחק שישה: אנחנו מסכימים במאה אחוז עם מה שאתה אומר, רק שזה צריך להיות ברוח החוק.

<יצחק שישה: אתם כותבים חוקים, זה לא איזשהו - - -

<אפרת חקאק: היושב-ראש אומר שזו הפרשנות של המילה "לפרוק", אז לא צריך לכתוב את זה שוב.

<יצחק שישה: עוד פעם, לא הבנתי.

דוד רותם: הפרשנות של לפרוק דגים זה לא לרדת אתם בסל.

<יצחק שישה: אוקיי, מצוין.

<יצחק שישה: אם זה כתוב בפרוטוקול מה שאתה אומר, אז זה מצוין.

<יצחק שישה: יפה, תודה.

דוד רותם: הלאה, בבקשה.

<סעדו זיינב: בקשר לקנס לדייגי מקלות, הקנס גבוה מאוד.

<אהרון זיסו: למי?

<סעדו זיינב: אלה שדגים במקלות.

<סעדו זיינב: יש הרבה אנשים מבוגרים שהולכים לדוג באזורים שם, שהם חיים על פנסיה וכל החיים שלהם הם דגים באזורים האלה.

<סעדו זיינב: אפשר להטיל קנס מופחת הרבה יותר על האנשים האלה.

<אהרון זיסו: לא צריך קנס.

<אהרון זיסו: שלא ידוגו במעגנה.

<אהרון זיסו: הוא מסכן את המשיטים.

<סעדו זיינב: בסדר, אבל אם בן אדם לא יודע ולא קרא, ובן מבוגר – מי שאני רואה בנמל יפו, אנשים שבקושי הולכים, הם מבוגרים, והם מגיעים לנמל יפו כל החיים שלהם, היום אתה מטיל עליהם קנס והם לא יודעים על מה אתה נותן להם את הקנס.

<סעדו זיינב: אז אני חושב שאם אתה נותן להם את הקנס, לפחות שיתחשבו במצב שלהם כי הם לא מבינים על מה אתה מדבר איתם.

<סעדו זיינב: זה לא בן אדם צעיר, הוא מישהו - - -

<אהרון זיסו: אבל הוא מדלג על השובר כמו איילה.

<אהרון זיסו: היה שובר ביפו, הם מדלגים עליו - - -

<סעדו זיינב: אני מקווה שאם תגיע לגיל הזה, אתה תראה את זה אחרת.

דוד רותם: הכול קשור לבטיחות השיט.

דוד רותם: אם ההנחיות לא קשורות לבטיחות השיט, אין עם זה בעיה.

דוד רותם: (ה).

- וקאיל: "(ה) משיט סד"ג או איש צוות סד"ג" - - -

<אהרון זיסו: סד"ג זו סירת דיג.

<אפרת חקאק: אז רק לפרוטוקול, היושב-ראש מאשר את 8(א), (ב) ו-(ג).

דוד רותם: כן.

דוד רותם: בעד אישור סעיף 8(א), (ב) ו-(ג) – פה אחד

דוד רותם: נמנעים – אין

- וקאיל: "(ה) משיט סד"ג או איש צוות סד"ג – (1) יפרוק דגים או ציוד דיג אך ורק ברציף שהוקצה לו לצורך כך על ידי מנהל המעגנה ובהתאם לתנאים שהתנה מנהל המעגנה; (2) לא ישאיר דגים או ציוד דיג על הרציף בלא השגחה; (3) לא יניח דגים או ציוד דיג על הרציף באופן המפריע למעבר הבטוח בו; (4) בעזיבתו את המעגנה יבטיח כי כל ציוד הדיג וציוד הסד"ג פונו מהרציף והרציף נשאר נקי ומוכן לשימוש".

דוד רותם: מה זה ציוד סד"ג?

<אהרון זיסו: ציוד של סירת הדיג.

<אהרון זיסו: סג"ד זו סירת דיג.

<אהרון זיסו: אני רוצה להסביר במשפט אחד את (ה).

<אהרון זיסו: כל סעיף (ה) מדבר על מעגנות שאינן מעגנות דיג.

<אהרון זיסו: שוב, במעגנות דיג הסעיף הזה לא חל.

<אפרת חקאק: איפה כתוב את זה?

דוד רותם: זה לא כתוב בשום מקום.

דוד רותם: זה מופיע ב-(ג), לא ב-(ה).

<אהרון זיסו: סליחה.

- וקאיל: הרעיון הוא פשוט, ההסבר של התקנה שקבועה כאן הוא שהפעילות ברציפים – כל העיסוק בדיג יעשה בצורה מסודרת.

- וקאיל: אנחנו לא אומרים שאסור, ואין פה איסורים לעשיית דברים, ואין פה הגבלות, אלא רק שהפעילות תהיה סדירה כדי למנוע גם סכנות של בטיחות מכל מיני מתקנים, וגם מבחינת איכות סביבה.

דוד רותם: זה רק היה צריך להיות כתוב כאן, שזה לא יחול בנמל טבריה, נמל יפו, נמל עכו, מעגן "שביט" בנמל חיפה.

<אהרון זיסו: טעות שלי בהגדרה.

<אהרון זיסו: זה כן חל ברציפים שאינם רציפי דיג כי גם בהם לא כל הרציפים הם דיג.

<אהרון זיסו: גם בנמל יפו למשל, רוב הרציפים הם דיג, אבל יש רציפים שהם רציפים של כלי שיט פרטיים, ובהם לא פורקים ציוד דיג.

- וקאיל: אני רוצה להבהיר, גם מקום שהוא רציף דיג, אני כן חושבת שגם מי שעובד – דייגים אחרים או אנשים אחרים – צריך לשמור גם על הבטיחות שלהם וגם על החיים שלהם מבחינת איכות סביבה.

דוד רותם: אין ספק.

- וקאיל: כלומר, זה לא שבגלל שהם עוסקים בצורה מסוימת, זה אומר שהם צריכים לפגוע בעצמם.

- וקאיל: זה ההיבט של הסעיף.

- וקאיל: הסכום, ניסינו לשאוב אותו – יש צו איסור פלילי לשמירת ניקיון שמדבר על השלכה מכלי שיט או השארת פגרים וכולי.

- וקאיל: הסכום הוא 1,000 שקלים, קבענו פה 800 שקלים.

- וקאיל: זה הסעיף.

דוד רותם: הלאה.

דוד רותם: כן.

<סעדו זיינב: אני מבקש שלא יפגעו בדיג, כי מה שהם אומרים לדייגים תלכו הביתה.

<סעדו זיינב: שלא יעבדו בכלל.

- וקאיל: ממש לא.

<סעדו זיינב: אני מבקש שאתם לא תפגעו בדיג.

דוד רותם: אין פה שום פגיעה בדיג.

דוד רותם: כל מה שאומרים לך שאתה הגעת עם הסירה שלך, אתה רוצה לעזוב?

דוד רותם: תפנה את כל הזבל שהשארת על הרציף.

<סעדו זיינב: אין זבל ברציף, זה בסך הכול רשתות, ציוד דיג.

דוד רותם: תפנה את הרשתות, אל תשאיר - - -

<סעדו זיינב: אי-אפשר לפנות אותן כי עובדים רק על הרציפים ולא במקומות אחרים.

<סעדו זיינב: אין מקומות אחרים.

<סעדו זיינב: זה רק על הרציפים כל הרשתות של הדייגים.

<סעדו זיינב: בכל האזורים שבהם עובדים דייגים נמצאות כל הרשתות על הרציפים.

<סעדו זיינב: אין מקום אחר.

<סעדו זיינב: ואלו דברים שאם אתה מוריד אותם ומעלה אותם, זה זמן עבודה.

<סעדו זיינב: וכל הספינה שלך גם מלאה ברשתות.

<סעדו זיינב: אז זה לא יכול להיות מה שהם אומרים.

דוד רותם: כן, הלאה.

<אפרת חקאק: אתה מאשר את 8(ה).

דוד רותם: כן.

דוד רותם: בעד אישור סעיף 8(ה) – פה אחד

דוד רותם: נמנעים – אין

<אפרת חקאק: את תקנה 9 כבר אישרת.

<אהרון זיסו: עד 17 אושר.

<אפרת חקאק: 19 אושר.

<אפרת חקאק: על 23 דילגנו.

דוד רותם: כן.

- וקאיל: "(ב) לא יבצע אדם עבודות הלחמה, ריתוך, חיתוך או ליטוש באש או באופן העלול לגרום לגצים" - - -

דוד רותם: רגע, תתחילי קודם – "לא יעשן אדם".

<אהרון זיסו: לא, אין עבירה על זה.

<אהרון זיסו: אין עבירה מנהלית על (א), רק על (ב).

- וקאיל: אין עבירה על (א), רק על (ב).

<אהרון זיסו: אני אסביר.

<אהרון זיסו: אתה ביקשת לתת מקום להתייחסות לדייגים בסעיף הזה.

דוד רותם: כן.

<אהרון זיסו: אני הסברתי שאין לנו בעיה, ועושים את זה במרינות, רק מכיוון שיש פה סיכון אש גם לכלים אחרים, צריך שזה יהיה מתואם עם הוראות מנהל המעגנה, כמו למשל מישהו עם מטפה או ציבור כיבוי וכדומה.

דוד רותם: בסדר גמור.

דוד רותם: דייגים, יש לכם מה להגיד פה?

דוד רותם: כן.

<סעדו זיינב: אם אני צריך לקבל אישור בכל רגע שאנחנו צריכים לסדר את הסירה, אוי ואבוי לנו.

<סעדו זיינב: אני מבקש להתייחס גם לזה.

<סעדו זיינב: באזור הדייגים אנחנו - - -

דוד רותם: אתה יודע, יש עוד כמה סירות במעגנה חוץ מהדייגים.

<סעדו זיינב: הם לא משתמשים בדברים כאלה.

<סעדו זיינב: רוב הדברים - - -

דוד רותם: אני לא רוצה שתשרוף לי את - - -

<סעדו זיינב: לא, הדייגים נמצאים לחוד, לבד, הם לא נמצאים עם סירות אחרות.

<סעדו זיינב: הם נמצאים בפינה לבד ולא מתערבבים עם היאכטות.

<סעדו זיינב: היאכטות הן לחוד.

דוד רותם: מה הבעיה לפנות למנהל המעגנה ולהגיד לו: אדוני, אנחנו עושים א', ב', ג', ד', תן לנו בבקשה מראש אישור.

<סעדו זיינב: ואם הוא לא נמצא, מי ניקח אישור?

דוד רותם: אני לא מבין, תבקש היום את האישור למשך השנה הקרובה.

<סעדו זיינב: לא, אבל שם אנחנו חוזרים מדיג, נשבר משהו, אנחנו צריכים לרתך אותו, אנחנו נעיר אותו באמצע הלילה, בוא תרתך לנו?

דוד רותם: תבקש היום אישור ממנהל המעגנה שלך שאתה רוצה אישור לשנה הקרובה לרתך, להלחים ולעשות דברים כאלה.

<אהרון זיסו: והוא יגדיר לך את הוראות הבטיחות, וכל עוד אתה עומד בהן, אין לך בעיה.

<אהרון זיסו: בכל פעם שאתה הולך לעשות ריתוך, שים מטפה, שיהיה צינור כיבוי אש פרוס.

<אהרון זיסו: לא יודע.

<אהרון זיסו: כל אחד במעגנה שלו בהתאם לאמצעים.

<אהרון זיסו: איפה המגבלה?

<סעדו זיינב: אני רוצה שיהיה לי נוח לעבוד ולא צריך להילחם - - -

דוד רותם: אני יודע שאתה רוצה שיהיה לך נוח לעבוד, אבל אתה יודע - - -

<סעדו זיינב: זה לא רק בשבילי, זה כל המדינה וכל אזורי הדיג.

<סעדו זיינב: אני לא מדבר על עצמי.

דוד רותם: יש עוד כמה אנשים שמשתמשים במעגנה שלך.

<סעדו זיינב: אני לא מפריע להם ואף פעם לא הפרעתי להם.

דוד רותם: אני לא רוצה שתרתך ותגרום לשריפות.

דוד רותם: כן, הלאה.

- וקאיל: מאושר?

דוד רותם: כן.

דוד רותם: בעד אישור סעיף 23(ב) – פה אחד

דוד רותם: נמנעים – אין

<אהרון זיסו: 24 אושר.

<אהרון זיסו: 27.

<אפרת חקאק: עכשיו הגענו ל-27.

דוד רותם: 27, כן.

- וקאיל: "27.

- וקאיל: (א) לא ישליך אדם כל חפץ או חומר בתחומי המעגנה, לא יניחו ולא ישפוך אותו, ככל שיש בכך כדי להביא לפגיעה בבטיחות השיט או לפגיעה בסביבה, אלא במקום שייעד לכך מנהל המעגנה".

דוד רותם: מה זה?

- וקאיל: שאנשים לא סתם יזרקו כל מיני חפצים בכל מיני מקומות.

- וקאיל: לזרוק לפח, זה הרעיון.

- וקאיל: עוד פעם, הזריקה והכול זה רק במטרה למנוע פגיעה בבטיחות סביבה או פגיעה בסביבה ולא - - -

דוד רותם: כשאת כותבת "ככל שיש להביא לפגיעה בבטיחות השיט" ואני שופך משהו למים, איזה פגיעה יש בבטיחות השיט?

<אהרון זיסו: אני אסביר.

<אהרון זיסו: אני יכול לתת דוגמה נהדרת.

<אהרון זיסו: עשינו חפירת העמקה בנמל עכו.

<אהרון זיסו: הוצאנו 160 משאיות כפולות, יותר משני שליש מהם היו בגלל ששפכו משהו למים או שהטילו חומר.

<אהרון זיסו: מכונות כביסה, מייבשים, תנורים, צמיגים, רשתות, עגלות סופר.

דוד רותם: זה בסדר, להשליך דברים, אני מסכים, אני מדבר על לשפוך.

- וקאיל: שמנים למיניהם.

<אהרון זיסו: לשפוך – מדובר בעיקר בחומרים מזהמים.

<אהרון זיסו: אתה מדבר על שמנים, על צבעים, על דברים כאלה.

<אהרון זיסו: אתה מדבר על להניח או להשליך או לשפוך.

- וקאיל: לא מדובר על לשפוך מים או דברים כאלה.

<אהרון זיסו: אלו סוגים שונים של חומרים.

<אהרון זיסו: יש פה גם פגיעה באיכות סביבה, גם זיהום מי המעגנה, וזה יכול לגרום גם לבעיה בבטיחות השיט.

<אפרת חקאק: ואז מה ההבדל בין תקנה 27 לתקנה 29?

<אהרון זיסו: זה שפכים, זה משהו אחר.

<אהרון זיסו: סניטרי וכאלה.

<אהרון זיסו: הנחיות של בטיחות סביבה, אלו דברים שהם חומרים שונים, אז זה עובד שונה.

<מיכל גולד: 27(א) בסדר?

<מיכל גולד: אפשר לעבור?

דוד רותם: כן, אפשר לעבור.

דוד רותם: בעד אישור סעיף 27(א) – פה אחד

דוד רותם: נמנעים – אין

- וקאיל: "27.

- וקאיל: (ב) לא יבצע אדם בתחומי המעגנה פעולות שיש בהן כדי לגרום למפגע או לנזק סביבתי, ובכלל זה צביעה בהתזה, ניקוי חול, ניקוי חלודה או שטיפת סיפונים או מפרשים בדטרגנטים, אלא באישור מנהל המעגנה, שיינתן בכפוף לרישיון העסק של מפעיל המעגנה, ובתנאים שיתנה כדי להבטיח מניעת זיהום מי המעגנה מפעילות כאמור".

- וקאיל: בכללי על סעיף 27(ב), פירקנו את העבירה הזאת בהתאם לסיכומים של הפעולות ושל המיקומים לסכומים השונים.

- וקאיל: 400, זה פעולות שהן בדרוג סיכון נמוך יותר, 1,600 במיקומים מסוכנים יותר, ואותו דבר גם לגבי טבריה.

<אהרון זיסו: בטבריה, בכל המצבים, הקנס הוא חמור יותר משמעותית בגלל שזה מקור מי שתייה.

- וקאיל: בגדול לגבי הסכומים, הסתמכנו באופן עקרוני על הסכומים שנקבעו בצו סדר-דין הפלילי (שמירת הניקיון) שמסדירים כל מיני היבטים שונים של שמירה על ניקיון סביבתי.

- וקאיל: שאבנו משם גם את המדרגים ביחס למדרג שלנו עם התאמות, וגם את הסכומים.

<עזריאל רהב: מה זה דטרגנטים?

<עזריאל רהב: שטיפת סיפונים זה דבר שמתבצע מדי יום ביומו בכל מרינה על הרבה סירות.

<עזריאל רהב: סליחה, מותר לי לדבר?

<עזריאל רהב: לא ביקשתי רשות.

<עזריאל רהב: אנחנו שוטפים את הסיפונים של הסירות – יש כאלה שיום-יום, פעם ביום, פעם בשבועיים, פעם בשבוע.

<עזריאל רהב: משתמשים בסבון שנועד לסירות.

<עזריאל רהב: מאיפה הבאתם את המונח הכללי דטרגנטים?

<עזריאל רהב: מבחינתי, מחר אני אקבל קנס.

<אהרון זיסו: המשרד להגנת הסביבה מורה למרינה באילו חומרים אסור להשתמש.

<עזריאל רהב: זה לא מופיע כאן, כתוב דטרגנטים באופן כללי.

<אהרון זיסו: כתוב: "בכפוף לרישיון העסק של המעגנה בתקנה", מכיוון שלמעגנה יש רישיון עסק שמותנה גם בהנחיות איכות סביבה, זה חלק מהרישיון.

<אהרון זיסו: המשרד להגנת הסביבה קובע באילו חומרים אסור להשתמש, כמו למשל מה שאתה כן מכיר, T.B.T, שאסור בצביעה בארץ.

<אהרון זיסו: יש דטרגנטים - - -

<עזריאל רהב: מה זה דטרגנטים לשטיפה?

<אהרון זיסו: נתתי דוגמה שאתה מכיר.

<אהרון זיסו: יש דטרגנטים שאסורים בשימוש על-ידי המשרד להגנת הסביבה.

<אהרון זיסו: הם מנחים את המרינה במסגרת רישיון העסק שלה.

<אהרון זיסו: בהתאם להנחיות שהוא מקבל מהם, הוא יתלה מה אסור.

<אהרון זיסו: החומרים הרגילים שבהם שוטפים ספינה עומדים בתקנות.

<אהרון זיסו: החומרים שאסורים, דרך אגב, אוסרים לייבא אותם לארץ.

<אהרון זיסו: תיאורטית, לא אמורה להיות לך בעיה, אלא אם כן אתה מייבא את החומרים מחו"ל ולא בודק מולם.

<עזריאל רהב: יש לי את אותה בעיה גם לגבי הסעיפים הקודמים.

<עזריאל רהב: כשאתם מטילים על שייטים כל מיני דברים שאתם לא טרחתם לשים בתקנות מ-71' לגבי אניות – יש תקנות מ-71' בנמלים, הבעיה הזאת פי כמה חמורה יותר, ואף אחד לא טרח לתת להם קנסות על זה ועל כל הכספים שאושרו.

<עזריאל רהב: שוטפים את הסירה – אפשר לחשוב איזה big deal.

דוד רותם: תלוי מה אתה שופך למים.

<אהרון זיסו: אין מניעה לשטוף את הסירה, דרך אגב.

<עזריאל רהב: אני מסכים, לכן המילה דטרגנטים מבחינתי היא קצת - - - מדי.

<עזריאל רהב: אני מסכים שלא צריך לזהם.

<אהרון זיסו: אתה לא יכול להגדיר ארבעה פריטים כי מחר ייצא פריט חדש והם - - -

<יצחק שישה: איך השייט אמור לדעת את זה?

<אהרון זיסו: המרינה תפרסם.

- וקאיל: כתוב פה: "אלא באישור" - - -

<יצחק שישה: - - - באישור מנהל המעגנה, אבל איך השייטים אמורים לדעת את זה?

<עזריאל רהב: בהוראות של הגנת הסביבה יש התניה במה מותר להשתמש - - -

<יצחק שישה: אי-אפשר להטיל קנסות על השייטים על כל דבר.

<עזריאל רהב: יש תקנות – מה כן מותר, מה לא.

<עזריאל רהב: יש דברים שמותר, לא צריך בכל פעם לשאול את מנהל המרינה.

<עזריאל רהב: יש דברים שמדינת ישראל כבר אישרה.

<אפרת חקאק: אם זה לא גורם למפגע או לנזק סביבתי אז זה בכלל לא נכנס לסעיף הזה.

דוד רותם: מה שמותר, תשתמש.

דוד רותם: כן.

<יצחק שישה: עדיין, אני חושב שלפני שמטילים קנס על שייטים ששוטפים את הסירה שלהם באופן שוטף, לפחות בתקנה הזו שאמורה להטיל עליהם את החובה הזו ואת העונש כמו שמוצג כאן, צריך שתהיה איזושהי חובה של מישהו שאחראי על התקשורת עם הציבור הזה, שיהיה חייב להודיע להם מה מותר ומה אסור.

<יצחק שישה: סבון בצבע ירוק – אסור.

<יצחק שישה: תכתבו, תגידו להם, שתהיה חובה כזאת.

<יצחק שישה: בכל יום הם יקבלו מכתב מהמשרד לאיכות הסביבה – אנחנו לא נגד זה, דרך אגב, אנחנו בעד התקנה הזו, אין לנו שום בעיה עם זה.

<יצחק שישה: בכל פעם שיוצא מכתב מהמשרד לאיכות הסביבה – אנחנו לא יודעים מזה, אנחנו לא מכותבים.

<יצחק שישה: לא אני, אני מדבר על השייט ההוא, אני במקרה חבר שלכם.

<יצחק שישה: אבל אחרים לא יודעים את זה.

<גליה פסטרנק: זה יהיה בתנאים ברישיון עסק.

<יצחק שישה: עוד פעם, התנאים לרישיון עסק הם של המרינה, לא של השייט, הוא זה שישלם.

<גליה פסטרנק: אוקיי, אבל המרינה תפרסם את זה.

<גליה פסטרנק: אנחנו מוציאים עכשיו מייל ראשון על זה.

<אהרון זיסו: המרינה מפרסמת דברים כאלה, אם יגיעו, בלוח המודעות של המרינה.

<יצחק שישה: לוח המודעות של המרינה בהרצליה – אני לא יודע, אתה מכיר את המרינה בהרצליה.

<יצחק שישה: אתה יודע שלוח המודעות בהרצליה הוא לא דרך התקשורת עם השייטים.

<גליה פסטרנק: המרינה בהרצליה מעבירה מיילים כל שני וחמישי.

<גליה פסטרנק: המרינה בהרצליה מוציאה עדכונים כל שני וחמישי, עד כמה שאני יודעת.

<גליה פסטרנק: יש לכם עדכונים מהמרינות - - -

דוד רותם: שום דבר.

דוד רותם: אתם לא הולכים לקרוא בלוח המודעות כי זה לא מעניין אתכם.

<יצחק שישה: בסדר גמור.

דוד רותם: כי אתם רוצים לנהל את המרינה.

דוד רותם: כן, הלאה.

<אהרון זיסו: סיגלית, תמשיכי.

<אהרון זיסו: 28(א).

- וקאיל: "28.

- וקאיל: (א) לא יצבע אדם כלי שיט בתחום המעגנה בצבעים למניעת צמדת ים המכילים תרכובות בדיל אורגניות (T.B.T)" – זה חומר שהוא לא חוקי, שאסור להשתמש בו באופן מוחלט.

- וקאיל: בשביל זה חל האיסור, הסיכון לאיכות הסביבה הוא גבוהה מאוד.

- וקאיל: לכן השימוש בחומר נאסר.

דוד רותם: כן.

<אפרת חקאק: 28(א) אושר?

דוד רותם: 28(א) ו-(ב) אושרו.

<אהרון זיסו: אין (ב).

<אפרת חקאק: רק (א).

דוד רותם: מנהל המעגנה.

<אפרת חקאק: לא, 28(ב) זה לא - - -

<אהרון זיסו: זו הנחייה למנהל המעגנה איך להתיר.

דוד רותם: הצבעה

דוד רותם: נגד – אין

דוד רותם: הסעיף נתקבל.

- וקאיל: "29.

- וקאיל: (א) לא ישפוך אדם שפכים למי מעגנה או באתר שממנו יכולים שפכים להגיע למי מעגנה, ולא יורה ולא ירשה אדם שפיכת שפכים כאמור".

- וקאיל: שפכים זה חומר סניטרי.

<אהרון זיסו: סניטרי בעיקר.

דוד רותם: אני מבין שיש בעיה, בעיקר לישראלים שהולכים לבריכה ולים, הדבר הראשון שהם עושים זה פיפי, תסלחו לי על הביטוי.

דוד רותם: זה תמיד יגיע אחר-כך למעגנה כי המים הם - - -

<גליה פסטרנק: הבעיה פה היא גם שהרבה פעמים בכלי שיט שעוגנים במרינה החבר'ה מתעצלים לרדת מהספינה, ללכת לשירותים הציבוריים, ופשוט עושים את זה בסירה.

<גליה פסטרנק: אמנם יש להם מיכל לאיסוף שפכים, אבל לא רוצים ללכלך את המכל, וכבר תפסנו - - -

אורי מקלב: זה סעיף 29, לזה הוא מתייחס?

- וקאיל: כן.

<אהרון זיסו: הוא מתייחס לכמה דברים.

אורי מקלב: הניסוח לא מתאים.

<גליה פסטרנק: סעיף 29(א) מכיל בתוכו את 29(ב) שמדבר על שפיכה מכלי השיט.

דוד רותם: מה אתה רוצה?

דוד רותם: אני לא רוצה שאנשים יעשו פיפי - - -

אורי מקלב: הרבה יותר מזה, זו לא בדיוק ההגדרה, אם אתה רוצה להגיד את זה, אז לא יעשה את צרכיו.

אורי מקלב: בלשון נקייה - - -

- וקאיל: לא, לא, זה יותר מזה.

<אהרון זיסו: זה לא זה.

<אהרון זיסו: זה לא זה.

<אהרון זיסו: יש בהגדרות שפכים – אנחנו מדברים על שלושה דברים שונים.

אורי מקלב: אז לאו דווקא – זה כל המקרים.

אורי מקלב: אם זה לא המקרה היחיד – גם אמר היושב-ראש – מתוך ניסיון, הרבה שעות אני יושב אתו – הוא אומר אתה אומר מאיפה הכוונה היא – הלא אדם נמצא בעכו, הוא בסוף יגיע למקום אחר.

אורי מקלב: איפה ההגדרה?

אורי מקלב: איך הוא צריך לדעת שזה יגיע – בסוף, כשאתה רוצה לקנוס אותו בקנס 6,400?

אורי מקלב: אדם לקח איזה דלי בחוף ים, בסוף אתה באת אליו ואמרת לו תשמע, זה יגיע – איך אתה אוכף כזה דבר?

<אהרון זיסו: התקנות האלה, קודם כל, הן תקנות המעגנות, הן חלות בתחום ההכרזה של המעגנה.

<אהרון זיסו: מה שקרה בחוף הים אינו ממין העניין פה.

<אהרון זיסו: זה לא בתקנה כאן.

אורי מקלב: או באתר - - -

דוד רותם: או באתר שממנו יכולים להגיע - - -

אורי מקלב: מה זה באתר?

אורי מקלב: למה הכוונה באתר?

- וקאיל: אבל זה רק בתוך המעגנה.

אורי מקלב: אתם צריכים להיות מדויקים, חוק זה בלי הסברים.

אורי מקלב: החוק צריך להיות מדויק.

דוד רותם: לא נכון, זה גם מחוץ למעגנה.

- וקאיל: אבל התקנות חלות רק במעגנה.

- וקאיל: אני לא יודעת אם הוא עשה משהו מחוץ למעגנה.

<אהרון זיסו: זה לא עובד ככה.

דוד רותם: אתר שממנו יכולים שפכים להגיע למי מעגנה.

אורי מקלב: את זה אומר היושב-ראש.

<אהרון זיסו: הורקת שפכים - - -

<גליה פסטרנק: הנה, למשל, נקז מי גשם שמישהו שופך לתוכו בתוך תחום המעגנה – יש נקזי גשם – שפכים, ובסופו של דבר זה גם מגיע למי המעגנה.

- וקאיל: אני רוצה להסביר את ההגדרה של שפכים.

<עזריאל רהב: לחוק הזה היה מקום – כמו שהיא הציגה – אם באמת היו אפשרויות בכל מעגנה בארץ גם ללכת לשירותים, סליחה על הביטוי, וגם לדאוג להוריד את השפכים.

<עזריאל רהב: יש הרבה מעגנות בארץ, אפילו מרינה הרצליה, שלפחות חצי שנה, אולי שנה, אני לא יודע, שאין שירותים ברציפים, הם בתיקונים.

<עזריאל רהב: ילד לא יעשה פיפי?

<עזריאל רהב: בוודאי שכולם יעשו את זה מכיוון שאין ברירה, אף אחד לא ילך חמישה קילומטרים.

דוד רותם: אני לא מבין, על הסירות אין לכם שירותים?

<יצחק שישה: יש, אבל זה בדיוק מה שאסור בחוק.

<עזריאל רהב: זה בניגוד לתקנות, אסור להשתמש.

<גליה פסטרנק: לא, מותר לכם להשתמש בשירותים של הספינות, אבל יש לכם מכלי איסוף.

<יצחק שישה: יפה, אבל איפה בעכו אני מוריד אותם למשל?

<יעקוב פדידה: נודע לנו שהפכו את מעגנות השיט שלנו למעגנות - -

<יצחק שישה: איפה בהרצליה ובתל-אביב?

<יצחק שישה: אבל זה עניין אחר.

<יעקוב פדידה: - - שלא שייכות לנו כביכול.

<יעקוב פדידה: אני רוצה לדעת לאן הגעתי – אם הגעתי לכתובת הנכונה, לישיבה הזאת, מסודרת, או שהגעתי למקום שרק מנסה להטיל קנסות על הדייגים?

דוד רותם: פה מטילים קנסות על הדייגים.

דוד רותם: מי שעובר עבירות כאן - - -

<יעקוב פדידה: איזה עבירות?

<יעקוב פדידה: כמו מה?

<יעקוב פדידה: אתם לא יכולים לקחת מעגן דיג ולהפוך אותו למרינה פתאום.

דוד רותם: אם אתה צובע בחומר שיש בו T.B.T במעגן, אז אתה - - -

<יעקוב פדידה: מה זה במעגן, במים או באזור המעגן?

דוד רותם: במעגנה.

<יעקוב פדידה: במעגנה?

<יעקוב פדידה: אז תנו לנו מקום לצבוע.

<דורית ואג: אתה יכול להגיד את שמך לפרוטוקול?

<יעקוב פדידה: יעקב פדידה, יושב-ראש ארגון הדייגים, טבריה ואילת.

דוד רותם: באילת?

<יעקוב פדידה: גם באילת.

אברהם מיכאלי: גם באילת יש דגים.

דוד רותם: באילת יש דגים?

<אהרון זיסו: יש חמישה דייגים באילת.

<אהרון זיסו: באמת, חמש סירות דיג.

<יעקוב פדידה: חמש סירות דיג כי זו טעות של משרד החקלאות שלא מאפשרים לדייגים לעבוד.

<אהרון זיסו: יעקב, אבל זה לא הדיון, אתה מתבלבל.

<יעקוב פדידה: אתה גלשת לזה.

<אהרון זיסו: אתה לא היית פה בהתחלה ולא שמעת.

<אהרון זיסו: הדיון הזה - - -

<יעקוב פדידה: לא, אני רוצה לדעת לאן הגעתי.

<אהרון זיסו: אז תקשיב, אני מנסה - - -

<יעקוב פדידה: אני מבין שנכנסתי פה למלכוד.

<יעקוב פדידה: לקחתם את מעגנות הדיג והפכתם אותן למרינות.

<יעקוב פדידה: פה אנחנו במלכוד.

<אהרון זיסו: יעקב, אתה רק משדר, תקשיב.

<אהרון זיסו: שאלת, אני מנסה לענות, אתה לא נותן לענות.

<אהרון זיסו: את מעגנות הדיג לא הפכנו למעגנות, הן מעגנות מוכרזות, זה קרה לפני חמש שנים.

<אהרון זיסו: זה לא הדיון.

<אהרון זיסו: התקנות האלה קיימות חמש שנים.

<אהרון זיסו: ישבו בדיון קביעת התקנות גם דייגי ישראל וגם משרד החקלאות.

<אהרון זיסו: מעגן הדיג בטבריה שעליו אתה מדבר הוא של משרד החקלאות, אבל עדיין, הוא מוכרז כמעגנה.

<אהרון זיסו: הדיון פה הוא על העבירות המנהליות לתקנות שנקבעו לפני חמש שנים.

<יעקוב פדידה: מי מנהל את המעגנות בטבריה?

<יעקוב פדידה: יש דבר כזה שנקרא מנהל מעגן?

<אהרון זיסו: אחת, כן, ושתיים, שוב אני אומר, זה לא הדיון עכשיו.

<אהרון זיסו: אתה בדיון הלא נכון כנראה או שלא קראת את החומר.

<יעקוב פדידה: בוא נכניס את זה לסדר.

<יעקוב פדידה: נכניס גם את הנושא הזה לסדר.

<אהרון זיסו: זה לא בוועדה הזו.

<יעקוב פדידה: לא יתכן שדייג יצבע את הסירה שלו, אתה תשלח פקח, תיתן לו קנס רציני - - -

<יערה למברגר: אנחנו לא בדיון על קביעת החובה.

<יערה למברגר: אני חושבת שאנחנו פה - - -

דוד רותם: לא, אנחנו בתקנות אחרות.

<יצחק שישה: אתם בדיון, אנחנו רוצים שיחריגו אותנו מהדברים האלה.

- וקאיל: אבל האיסור כבר חל.

- וקאיל: התקנה כבר התחילה את האיסור.

<יערה למברגר: אני הייתי בשלוש שנים של דיונים על התקנות האלה.

<יערה למברגר: בוועדות הכנסת היו דיונים מסודרים.

<יערה למברגר: אין ספק שגם אז - - -

<יעקוב פדידה: אבל אף פעם לא זימנו אותנו.

<יעקוב פדידה: לא זימנו אותנו.

<שוקי משעול: יש לי פה את הפרוטוקול, אנחנו לא זומנו.

<שוקי משעול: הדייגים לא זומנו, אז מה אתה אומר, זיסו?

<יערה למברגר: הדייגים היו בדיונים.

<שוקי משעול: הנה הפרוטוקול מה-5 בספטמבר 2009.

<יעקוב פדידה: זו הפרנסה שלנו.

<יעקוב פדידה: יש להבדיל בינינו לבין אלה עם סירת - - -

<יערה למברגר: ב-2010 הדייגים היו - - -

<שוקי משעול: ב-2009 - - -

<עזריאל רהב: אל תגידי הייתם כי אנחנו לא היינו.

<שוקי משעול: אנחנו לא היינו, ויש פה פרוטוקול.

<שוקי משעול: זיסו אמר שם - - -

<קריאה: נמל יפו הוא נמל דיג מוכרז.

<קריאה: אתם הפכתם אותו למעגנה על דעת עצמכם.

<קריאה: עשיתם מחטף.

<אהרון זיסו: על מה?

<קריאה: על נמל דיג יפו, נמל דיג מוכרז.

<קריאה: ב-2003 אתם הפכתם אותו - - -

<שוקי משעול: הנה, יש לי חדשות בשבילך, זיסו - - -

אלעזר שטרן: חבר'ה, רק בקשה אחת, את השמות לפרוטוקול.

<שוקי משעול: שוקי משעול, דייגי נמל יפו.

<שוקי משעול: אומר זיסו בפרוטוקול ב-2007 – שואל אותו אדון אקוניס: למה עכשיו אתה רוצה?

<שוקי משעול: מה, המעגנות לא מוסדרות בחוק?

<שוקי משעול: אומר זיסו: "הן תחת פקודת הנמלים.

<שוקי משעול: הן גם יישארו תחת פקודת הנמלים.

<שוקי משעול: לנמלים יש תקנות שמסדירות מכוח פקודת הנמלים, ואילו למעגנות לא".

<שוקי משעול: אנחנו נמל.

<שוקי משעול: אם זה מה שאומר זיסו, אז למה אנחנו צריכים היום להיכנס למעגנה?

<שוקי משעול: הוא אמר לפרוטוקול שאנחנו נמל.

<אהרון זיסו: אי-אפשר לקרוא חצי משפט, שוקי.

<שוקי משעול: אדוני, זה הפרוטוקול, אנחנו נמל, המעגנות לא צריך לחול עלינו.

- וקאיל: אני רוצה להסביר את מה שהוא אומר כי זה לא נכון משפטית.

- וקאיל: תקנות הנמלים חלות על נמלי חיפה, אשדוד ואילת.

- וקאיל: אין מה לעשות, זו ההגדרה שלהם.

<שוקי משעול: גם אנחנו הוכרזנו כנמל.

<שוקי משעול: יש לי את ההכרזה ב-2003.

- וקאיל: לא, אבל התקנות - - -

<אהרון זיסו: גם המרינה בהרצליה וגם המרינות באשדוד ואשקלון מוכרזות כנמל.

<אהרון זיסו: לא שמת לב - - -

<קריאה: לא כנמל דיג.

<אהרון זיסו: תן לי לסיים את המשפט.

<אהרון זיסו: כל המעגנות בארץ מוכרזות כנמל.

<אהרון זיסו: בהגדרה, מעגנה היא נמל שנועד לעגינתם, טיפולם ושיפוצם של כלי שיט קטנים.

<יעקוב פדידה: מי ממונה על זה?

<יעקוב פדידה: איזה משרד ממשלתי ממונה על הנושא הזה?

<יעקוב פדידה: כי אף אחד לא משקיע שקל אצלנו בשום נמל.

- וקאיל: אבל זה לא הדיון כאן.

<יעקוב פדידה: מעגנות טבריה נראות גרוע יותר מיפו.

<אהרון זיסו: מצטער, אנחנו לא בנושא הדיון.

<אהרון זיסו: זה לא נושא הדיון.

<שוקי משעול: אנחנו בנושא הדיון, אדוני היושב-ראש.

<שוקי משעול: הם מנסים - - -

<יעקוב פדידה: הם רוצים רק לתת לנו דוחות, אבל הם מחויבים לתקן.

<אהרון זיסו: אי-אפשר לחזור אחורה חמש שנים.

<אהרון זיסו: אלו תקנות שאושרו ב-2010.

<שוקי משעול: זה בדיוק נושא הדיון.

<שוקי משעול: הם לא יכולים להכניס את הדייגים - - -

<יעקוב פדידה: דייג נפל, את מי הוא תובע?

<יעקוב פדידה: סירה נשברה לנו כי המעגן לא תקין.

<יעקוב פדידה: את מי אנחנו תובעים, אתכם?

<שוקי משעול: הכותרת של החוק שמוצע פה, של הדיון - - -

<יעקוב פדידה: אין לנו שיוטים, אין - - -

<אהרון זיסו: אתה גם לא משלם דמי עגינה.

<יעקוב פדידה: המקום נראה כמו - - - אתם רוצים רק לתת קנסות?

<יעקוב פדידה: קודם בואו תעשו.

<אהרון זיסו: בינתיים אתה רק מקבל מקום עגינה ואת השירותים שיש לך - - -

<יעקוב פדידה: אני לא מקבל ממך כי אני יושב שם לא מכורח הטובות שלכם.

<יעקוב פדידה: אנחנו יושבים שם מעל 50 שנה, עוד כשהיו שם הסורים אנחנו שם, על מה אתה מדבר?

<אהרון זיסו: אבל לא היה מעגן.

<יעקוב פדידה: אותו מעגן נשאר.

<יעקוב פדידה: אותו מעגן, זו הבעיה, לא השקעתם אגורה.

- וקאיל: אנחנו קובעים גם עבירות על מפעילי המעגנות - - -

<יעקוב פדידה: אפילו על שמירה אנחנו משלמים מהכסף שלנו.

<גליה פסטרנק: אני רוצה לציין שכשנכתבו התקנות, במקביל אנחנו עבדנו על תנאים לרישיון עסק.

<יעקוב פדידה: אבל זו הייתה גניבה, לא עדכנו אותנו, עשיתם מחטף - - -

<גליה פסטרנק: רגע, תן לי לגמור משפט.

דוד רותם: רבותי, אתם מוכנים להמשיך לקרוא את התקנות?

<גליה פסטרנק: אני רק רוצה להעיר משהו.

דוד רותם: לא, אל תעירי, אני לא רוצה אתה הוויכוחים האלה בכלל.

<שוקי משעול: אבל צריך לדון בתוספת 1 לתקנות, כבוד היושב-ראש.

<אפרת חקאק: האם היושב מאשר?

דוד רותם: לא, אני לא רוצה שתדונו בזה בכלל.

<יעקוב פדידה: כבוד היושב-ראש, פה נעשה מחטף בלי לעדכן אותנו - -

דוד רותם: נעשה מחטף, אז נעשה מחטף.

<יעקוב פדידה: - - לפני ארבע-חמש שנים - - -

דוד רותם: אז נעשה, מה אפשר לעשות?

דוד רותם: הייתם צריכים לעשות משהו בארבע-חמש שנים.

<יעקוב פדידה: למה?

<יעקוב פדידה: צריך לתקן את זה.

<יעקוב פדידה: זו ועדת חוקה, בוא נתקן את זה.

דוד רותם: אני לא מתקן דברים מלפני חמש שנים.

<יעקוב פדידה: אבל הכול מעוות פה.

דוד רותם: יכול להיות.

דוד רותם: אני מתעסק במה שיש בפני.

<יעקוב פדידה: הם רוצים רק לקחת את הסמכויות ולא לתת כלום.

<יעקוב פדידה: שיבואו וישימו קודם שירותים.

<יעקוב פדידה: המינימלי שירותים, אחר-כך נדבר.

דוד רותם: לך לבית משפט ותתבע אותם.

דוד רותם: הלאה.

<שוקי משעול: לא, אבל כבוד היושב-ראש, אם יורשה לי, אני מנהל יפו - - -

<יעקוב פדידה: מה זה פה?

<יעקוב פדידה: זו הפרנסה של האנשים.

<יעקוב פדידה: לא באנו ליהנות, סירות סקי.

דוד רותם: כן.

<שוקי משעול: כבוד היושב-ראש, תוספת 1 לתקנות העבירות המנהליות על תקנות המעגנות היא תוספת שהיא חלק מהעניין.

<שוקי משעול: שם, בתוספת 1, מגדירים אותנו כמעגנה, ואומרים – על מי חל חוק העבירות המנהליות?

<שוקי משעול: על המעגנות.

<שוקי משעול: אז למה אי-אפשר להחריג אותנו מהתוספת הזאת?

דוד רותם: אני לא מחריג אף אחד מהתוספת הזאת.

<שוקי משעול: אבל אנחנו דייגים, אתה צריך להבין.

דוד רותם: אתם דייגים?

דוד רותם: זה טוב שאתם דייגים.

דוד רותם: מזל שיש דייגים.

<שוקי משעול: אנחנו אנשי עבודה.

<שוקי משעול: אני רוצה שתבין, אנחנו לא סתם מתנגדים.

<שוקי משעול: אני אסביר לך למה, כבוד היושב-ראש.

<שוקי משעול: מה שטוב למרינות לא טוב לנמלי דיג.

<שוקי משעול: זו הפרנסה של הדייגים, זו עבודה אחרת.

<שוקי משעול: הם צריכים לצלול מתחת לסירה 24 שעות ביממה כשקורה משהו, הם צריכים לזרוק עוגן.

<שוקי משעול: כאן, אם אני צולל ומנסה לחלץ חבל כשאני תקוע, אני אצטרך לקבל קנס.

דוד רותם: אתה לא תקבל קנס, אתה פונה למנהל המעגנה ואומר לו: אדוני, במשך כל יום אני צריך לצלול מתחת לספינה כדי לשחרר חבל.

דוד רותם: תן לי בבקשה אישור.

<שוקי משעול: אבל הוא לא מאשר לך כי הוא לא שם.

דוד רותם: אתה תבקש בתחילת השנה לשנה.

<שוקי משעול: הוא לא נמצא ב-24:00 בלילה, כבוד היושב-ראש.

דוד רותם: לא, אתה רוצה תמיד לבקש שיהיה מה שאתה רוצה באותו רגע, לא.

<שוקי משעול: לא, בכלל לא.

דוד רותם: אתה תבקש מראש.

<שוקי משעול: אני בעד רוב התקנות.

<שוקי משעול: אני רק אומר שצריך להבחין בין דייג לבין מי שלא עובד לפרנסתו בים.

<שוקי משעול: זה מה שאני מבקש.

<שוקי משעול: ויש תקנות שפשוט מפריעות לנו בעבודה, כבוד היושב-ראש.

<שוקי משעול: ואת ההבנה שלך אני מבקש.

<שוקי משעול: זה ממש פוגע בנו, אנחנו לא סתם פה.

<שוקי משעול: אם זה היה טוב לנו - - -

<יעקוב פדידה: מה, אתם רוצים לשלוח אותנו למוסדות הרווחה?

דוד רותם: הלאה.

<יעקוב פדידה: שאנחנו נהיה חלק מאלה שלוקחים כספים מביטוח לאומי ומלשכת התעסוקה?

<יעקוב פדידה: בעד אישור סעיף 29(א) – פה אחד

<יעקוב פדידה: נמנעים – פה אחד

דוד רותם: מאושר.

<אפרת חקאק: 29(א) מאושר?

דוד רותם: כן, הלאה.

- וקאיל: "30.

- וקאיל: (ב) בכל עת שהיית כלי שיט במעגנה וטרם עזיבתו את מקום ריתוקו ליד המעגנה, ידאג המשיט או כל מי שכלי השיט נמצא באחריותו, לאיסוף הפסולת המצטברת בכלי השיט ועל הרציף במכלי פסולת מתאימים ובטוחים הניתנים לאטימה, ולסילוק מכלי הפסולת כאמור למיתקן איסוף פסולת שייעד לכך מפעיל המעגנה".

דוד רותם: טוב.

דוד רותם: מצוין.

דוד רותם: בעד אישור סעיף 30(ב) – פה אחד

דוד רותם: נמנעים – אין

<פואד נסאר: סליחה אדוני, אם אפשר הערה קטנה.

<פואד נסאר: אני יושב-ראש ארגון הדייגים בישראל.

<פואד נסאר: שמי פואד נסאר, פופו.

<פואד נסאר: אני חולק על חברי, יכול להיות שהוא לא הבין נכון, אבל פה לא כתוב מעגנה אלא מעגן.

<פואד נסאר: הכוונה למעגן ולא למעגנה.

<פואד נסאר: יש הבדל בין מעגנה לבין מעגן.

<פואד נסאר: אז אם אדוני מאשר - - -

דוד רותם: אני אישרתי את זה כבר.

<פואד נסאר: זה מעגן.

<אהרון זיסו: זו מעגנה.

<פואד נסאר: סליחה, זיסו, אני לא מדבר אתך.

<פואד נסאר: אתה כל הזמן רב איתי, זה בסדר.

<פואד נסאר: בידידות.

<פואד נסאר: זה מעגן דיג לכל דבר ועניין.

<יצחק שישה: שיגדירו שם מעגן דיג.

<פואד נסאר: בבקשה רק להוסיף בהגדרה: מעגן דיג, אפילו בסוגריים, כדי שיהיה מובן.

<פואד נסאר: זה מעגן דיג.

<פואד נסאר: שלא יגידו שזה מעגן ליאכטות.

<פואד נסאר: יש לנו בעיה עם זה.

<יעקוב פדידה: נכון.

<יעקוב פדידה: מקובל עליכם הנושא הזה?

<פואד נסאר: בסך הכול זה ציבור מסכן, ציבור שמתעלל בו כל משרד שהוא במדינה הזאת.

<פואד נסאר: לדעתי אנחנו נמצאים פה בוועדה מכובדת.

<פואד נסאר: תבינו, אנחנו חלק מהעם הזה שמתפרנס בכבוד, ולא דופקים על הדלתות של הרווחה.

<פואד נסאר: אנחנו מודים לכם.

דוד רותם: טוב.

דוד רותם: כן, הלאה.

דוד רותם: משרד התחבורה.

<יצחק שישה: אדוני, אנחנו דיברנו על סעיף 29, ואני מבין שאישרת אותו בעקבות דיון שהיה לא באותו עניין של 29.

דוד רותם: כן.

דוד רותם: אישרתי אותו בדיון במסגרת 29.

<יצחק שישה: הייתה לנו איזושהי הערה שלא קיבלנו שום התייחסות אליה.

דוד רותם: איזו הערה?

דוד רותם: שאסור לשפוך שפכים לתוך מי המעגנה?

<יצחק שישה: לא, שאין לנו אפשרות להוריד אותם.

<עזריאל רהב: אין שום הנחיה למרינה שיש - - -

- וקאיל: אדוני, אפשר לענות?

<אהרון זיסו: אני אענה.

<אהרון זיסו: חייבנו את המעגנות, והן רכשו בהרבה מאוד כסף מתקני איסוף שפכים.

<אהרון זיסו: גם במרינה הרצליה יש.

<אהרון זיסו: יש מכל עם משאבה לאיסוף שיפוליים, ויש מכל עם משאבה נפרדת לאיסוף שפכים סניטריים.

<אהרון זיסו: אם אתה צריך, אתה מבקש מהמרינה ויגידו לך איפה המתקן.

<אהרון זיסו: נדמה לי שבהרצליה הוא ליד תחנת הדלק.

<אהרון זיסו: אני טועה?

<קריאה: במספנה.

<אהרון זיסו: במספנה ובתחנת הדלק.

<אהרון זיסו: קנו במיוחד מתקנים בהרבה מאוד כסף כדי שיהיה לאן להוריק.

<אהרון זיסו: אז אי-אפשר להגיד אני לא יכול להוריק.

<עזריאל רהב: אתה מודע לזה שבעכו אין שירותים ציבוריים?

<אהרון זיסו: בעכו אין, נכון - - -

<עזריאל רהב: ובמרינה הרצליה, בכל הרציפים המערביים אין שירותים היום.

<עזריאל רהב: אתה מודע לזה?

<אהרון זיסו: כן.

<גליה פסטרנק: רגע.

<גליה פסטרנק: במקביל לתקנות האלה אנחנו עבדנו על תנאים ברישיון עסק למעגנות עצמן.

<גליה פסטרנק: הן עדיין לא - - -

<קריאה: - - - אבל ביפו אין - - -

<גליה פסטרנק: רגע, אפשר לגמור את המשפט?

<גליה פסטרנק: במקביל לתקנות האלה, אנחנו הוצאנו טיוטה לתנאים ברישיון עסק למעגנות.

<גליה פסטרנק: זה אמור להיות במקביל.

<גליה פסטרנק: זה התעכב קצת במשרד בגלל רפורמת הבר.

<גליה פסטרנק: כל המעגנות יצטרכו להתקין גם שירותים ציבוריים, גם מתקני איסוף שפכים וגם מתקנים לאיסוף מי שיפוליים.

<יעקוב פדידה: מתי זה הולך להיות?

<גליה פסטרנק: זה אמור אוטוטו לרדת למעגנה.

<עזריאל רהב: אבל הקנס חל עלי אם יש רישיון עסק או אין רישיון עסק.

<גליה פסטרנק: אבל גם על המעגנה.

<עזריאל רהב: אם ילד עושה פיפי למים מחר, סליחה על הביטוי, הוא לא יודע אם יש רישיון עסק או לא.

<עזריאל רהב: אם היום אין שירותים ברציפים המערביים, אז אין.

<גליה פסטרנק: אבל יהיו לכם שירותים.

דוד רותם: טוב.

דוד רותם: אנחנו נכניס סעיף שהוא בלבד שיהיה מקום - - -

<יצחק שישה: לחייב את המרינה.

דוד רותם: כן.

דוד רותם: הלאה, בבקשה.

<מיכל גולד: רגע, שוב, מה הסייג?

<מיכל גולד: בלבד שיהיה?

דוד רותם: שיהיה מקום שאפשר לעשות את זה.

<יצחק שישה: וגובה הסכום מקובל על היושב-ראש?

דוד רותם: כן.

<מיכל גולד: יש מקומות שיש ויש מקומות שאין.

<מיכל גולד: זה יחול רק – אז זה עוד לא יחול.

<מיכל גולד: זה יתחיל לחול רק – בסדר?

<עזריאל רהב: זה מקובל עלינו לחלוטין.

<עזריאל רהב: אנחנו לא נגד החוק.

- וקאיל: בלבד שיוקם מתקן לצורך זה?

- וקאיל: אוקיי.

<מיכל גולד: 30(ב) אושר, נכון?

דוד רותם: כן.

דוד רותם: בעד אישור סעיף 30(ב) – פה אחד

דוד רותם: נמנעים – אין

- וקאיל: 34.

- וקאיל: העבירות מ-34 והלאה הן עבירות על מפעילי המעגנות.

- וקאיל: "34.

- וקאיל: מפעיל מעגנה, באישור הממונה על הנמלים, יסמן את נתיבי הכניסה והיציאה מהמעגנה, באופן ברור ונראה לעין ביום ובלילה".

דוד רותם: זה קנס שמטילים על מפעיל המעגנה.

<אהרון זיסו: על מפעיל המעגנה.

<עזריאל רהב: אנחנו מוחים כאן על ההתייחסות לשפכים, כבודו.

דוד רותם: אתה מוחה?

דוד רותם: תמשיך למחות, רק תעשה לי טובה, תיקח שלט ותפגין בחוץ.

<עזריאל רהב: אוקיי, סליחה.

<עזריאל רהב: מותר לי להגיד מילה כאן?

דוד רותם: כשאתה מקבל רשות.

דוד רותם: כשאתה רוצה למחות, לא מוחים פה.

<עזריאל רהב: לא, לא, אין כאן מחאה, סליחה, זה ביטוי לא נכון.

<עזריאל רהב: אנחנו רוצים לומר כאן, הפורום לקידום השיט, שאין כאן פרופורציה בין הקנסות שמטילים על בעלי כלי שיט – דייגים או שייטים – לבין קנסות שמטילים פה על גופים כמו מרינות.

<עזריאל רהב: אותם 6,000 שקל על איזו עבירה פעוטה מבחינתנו שעשה שייט, ושעשתה מרינה שלא סימנה את – לדעתנו יש כאן חוסר פרופורציה.

<אהרון זיסו: דרך אגב, פרופורציה במעגנה, על מפעיל המעגנה הקנס הנמוך ביותר שווה ערך לקנס הגבוה ביותר על המשיט.

<אהרון זיסו: אם אתה אומר אין פרופורציה, הקנס הנמוך ביותר על המשיט הוא 800, והגבוה ביותר הוא 6,400.

<אהרון זיסו: הקנס הנמוך ביותר על התאגיד הוא 6,400.

<אהרון זיסו: יש פרופורציה.

<אהרון זיסו: הגבוה ביותר הוא 29,000 שקל.

<אהרון זיסו: רוצה לדבר על זה עוד פעם?

<עזריאל רהב: מה זה 29,000 כשעולה לו 300,000 להעמיק את המעגנה, הרי זה צחוק.

<אהרון זיסו: זה הכי גבוה שאפשר על-פי חוק.

<אהרון זיסו: אתה יודע שרוב המעגנות זה לא איזה תאגיד טייקוני שגורף מיליונים.

<אהרון זיסו: אתה יודע את זה.

<עזריאל רהב: גם אנחנו לא טייקונים.

<עזריאל רהב: למה הכי גבוה 6,400?

<עזריאל רהב: למה לא 300?

<אהרון זיסו: כי זה מקביל לקנסות זהים בתקנות אחרות.

<אהרון זיסו: איכות סביבה הן תקנות קיימות.

<אהרון זיסו: יש עוד מקומות שהקלנו, כי יש מקומות שהקנס הוא 14,400 בעבירות של איכות סביבה, ושמנו 6,4000 כי אמרו לנו לעשות מדרג מסודר.

<עזריאל רהב: חלק קטן מהתקנות כאן זה איכות הסביבה.

<עזריאל רהב: יש כאן הרבה תקנות שהן לא איכות סביבה.

<עזריאל רהב: הקנסות האלה הם לא ריאליים.

<אהרון זיסו: ויש שם 800, 1,600, 3,200.

דוד רותם: טוב, אתה מוכן לא להתווכח פה?

דוד רותם: תודה.

<אהרון זיסו: אתה צודק.

<יעקוב פדידה: תנו לנו את התנאים קודם, אחר-כך תדבר על קנסות.

דוד רותם: אפשר להמשיך לקרוא בבקשה?

<עפר זרמתי: אתה כל הזמן רץ על דגל הבטיחות, סימון נתיבי כניסה.

<עפר זרמתי: אתה כל הזמן אומר בטיחות השיט, בטיחות השיט.

<דורית ואג: מה השם בבקשה?

<עפר זרמתי: עפר זרמתי, איגוד הדיג, נמל יפו.

<עפר זרמתי: תחת דגל הבטיחות אתה נותן 6,400 שקל לנתיב כניסה למרינה ויציאה מהמרינה?

<עפר זרמתי: זה נראה לך מספיק, על המעגנה?

<עפר זרמתי: ואני, אם אני עושה פיפי למים, 6,400 שקל.

<עפר זרמתי: אתה משווה את בטיחות השיט לעומת פיפי במים?

<אהרון זיסו: זו ההקצנה שלקחת.

<אהרון זיסו: אבל פיפי במים – רוקנת את - - -

דוד רותם: שב בשקט, תעשה לי טובה.

דוד רותם: כן, בבקשה, הלאה.

- וקאיל: הקראתי את 34.

<אהרון זיסו: אושר 34?

<אפרת חקאק: כן, אושר.

<אפרת חקאק: בעד אישור סעיף 34 – פה אחד

<אפרת חקאק: נמנעים – אין

- וקאיל: "35.

- וקאיל: (א) השתנה עומק המים במעגנה מהקבוע במפה הימית של המעגנה שהייתה בתוקף ערב תחילת התקנות, והמופקדת לעיון הציבור במשרדי הממונה על הנמלים (להלן – העומק הקבוע), באופן המסכן את בטיחות השיט, ידאג מפעיל המעגנה, לפי הוראות כל דין, לסילוק החול שהצטבר בקרקעית המעגנה, כדי שיגיע לעומק הקבוע בתוך פרק הזמן שיורה הממונה על הנמלים; עד סיום סילוק החול לעומק הקבוע יסמן מפעיל המעגנה את הנתיבים הבטוחים לשיט בתחום המעגנה".

<מיכל גולד: ההערה הנכונה של הייעוץ המשפטי – יש פה שתי דרגות חומרה.

<מיכל גולד: יש את תחילת הסעיף עד שיורה הממונה על הנמלים, שזה 29,000; ויש את הסיפה שעד שמסלקים את החול צריכים לסמן, והסימון הוא כמו 34.

<מיכל גולד: ולכן אנחנו רוצים שהסיפה תהיה 6,400, בדומה ל-34 והתחילה תהיה 35 כי מדובר על דבר חמור יותר.

דוד רותם: טוב.

דוד רותם: בעד אישור סעיף 35 – פה אחד

דוד רותם: נמנעים – אין

<אפרת חקאק: כמו שאמרנו לפני כן, זה הקנס הכי גבוה שאפשר - - -

<אהרון זיסו: בראייתנו, זו העבירה החמורה ביותר שיכולה מעגנה לעשות, כי אם עומק המים במעגנה אינו עומד בדרישות, כל כלי השיט במעגנה מוגבלים.

<אהרון זיסו: הם לא יכולים לצאת לים ולא יכולים לממש את הייעוד שלשמו הם קיימים ומשלמים עבורו.

דוד רותם: טוב.

<פואד נסאר: אדוני, הערה.

<פואד נסאר: האם מישהו בודק את הדבר הזה?

<אהרון זיסו: כן.

<פואד נסאר: מי?

<אהרון זיסו: אני.

<פואד נסאר: מתי?

<אהרון זיסו: תגיד.

<אהרון זיסו: יש לי את העבודה שלי, אני לא - - -

<פואד נסאר: זיסו, אני נמצא יום-יום.

<פואד נסאר: אם אנחנו לא ביחסים די טובים עם הנהלת המעגן - - -

דוד רותם: רבותי, אני עושה עכשיו הפסקה של עשר דקות.

דוד רותם: רבותי, אני פותח מחדש את הישיבה.

דוד רותם: בבקשה.

<דורית ואג: רבותי, הישיבה התחילה.

<מיכל גולד: 35 אושר, נכון?

דוד רותם: כן.

<פואד נסאר: לפני כן, אדוני, דיברתי ואז יצאת להפסקה.

<פואד נסאר: אני רק רוצה להעיר הערה חשובה מאוד.

<פואד נסאר: זה גוזל את עניין המשך פרנסתנו כדייגים במדינת ישראל, ואני מבקש שאדוני היושב-ראש לא יקל ראש בנושא הזה.

<פואד נסאר: הרבה משפחות הולכות להתאבל על מה שהולך להיות פה.

<פואד נסאר: אדוני, אני מבקש לדחות את הסעיפים שנוגעים לדייגים - - -

דוד רותם: אני לא אדחה שום דבר, היום זה ייגמר.

<פואד נסאר: סליחה אדוני.

<פואד נסאר: אדוני, תגיד מה שאתה רוצה, תן לי רק לסיים.

דוד רותם: אני אומר לך את זה מראש.

<פואד נסאר: פה נעשה מעשה לא נכון, בילפו.

<פואד נסאר: זה לא אמור להיות מעגנה, זה מעגן דיג לכל דבר.

<פואד נסאר: זה שונה לחלוטין.

<פואד נסאר: יש הרבה גזירות, אדוני.

<פואד נסאר: אני מוכן שתתלווה אלינו עם כל הפמיליה המכובדת הזאת, ותבין על מה מדובר.

<פואד נסאר: אם היום דייג ישים רשת, יקנסו אותו.

<פואד נסאר: אל תעשה לי ככה עם הראש, אתה בילפת, אדון זיסו, ואני לא מסכים אתך, וזה לא בסדר.

<פואד נסאר: אלו אנשים שהולכים לחיות.

דוד רותם: אין שום בעיה.

<פואד נסאר: אדוני יודע מה זה - - -

דוד רותם: הם ימשיכו לחיות - - -

<פואד נסאר: איך?

דוד רותם: הם ימשיכו לחיות טוב, הם רק יבקשו אישור.

<פואד נסאר: איזה אישור?

<פואד נסאר: ממי לקבל אישור אדוני?

דוד רותם: ממנהל המעגן.

<פואד נסאר: למה אני צריך לקבל?

<פואד נסאר: הוא צריך לקבל ממני אישור, אדוני.

<יעקוב פדידה: אם הוא קם על צד שמאל ולא בא לו לתת אישור?

<פואד נסאר: יעקב, בבקשה.

דוד רותם: בסדר, שמעתי גם אותך.

<יעקוב פדידה: לא בא לו לתת אישור.

דוד רותם: לא בא לו לתת אישור?

דוד רותם: אז תיקח אותו לבית משפט.

<יעקוב פדידה: אין להם מחסנים לשים את הציוד.

<יעקוב פדידה: אין להם מחסנים.

דוד רותם: בסדר.

<פואד נסאר: אדוני, אני מכבד מאוד את הבנתך.

<פואד נסאר: אין לי שום בעיה, אני מכבד כל פקודה, אבל בינתיים אותו מנהל צריך לקבל ממני אישור כי אני לפניו שם.

<פואד נסאר: עוד לפני קום המדינה.

<פואד נסאר: זה שייך למשרד החקלאות, ואם אדוני יקרא מה זה תקנה מ-1937, אז אנחנו נוכל להמשיך הלאה.

<פואד נסאר: וחוץ מזה, אדוני, אין פה נציג של משרד החקלאות, ולא זימנו את משרד החקלאות.

<פואד נסאר: אני שאלתי, לא זימנו, וזה חלק חשוב ורלוונטי לנושא של הדיג.

דוד רותם: תודה רבה.

<פואד נסאר: אנחנו חקלאים אדוני.

<פואד נסאר: בבקשה לרשום.

דוד רותם: תודה.

<דורית ואג: זו הישיבה הרביעית.

<דורית ואג: אם חשבתם שצריך את משרד החקלאות, למה לא אמרתם שלוש ישיבות קודם?

<פואד נסאר: סליחה רגע, בפעם שעברה אני הייתי בדיוק בבית חולים.

<פואד נסאר: מישהו אצלכם בוועדה צלצל אלי ואמר שיזמן אותי, וזה לא היה נכון.

<פואד נסאר: אף אחד לא זימן אותי.

<דורית ואג: זימנו אותך.

<פואד נסאר: לא.

דוד רותם: טוב.

דוד רותם: כן, בבקשה.

<פואד נסאר: אנחנו לא משקרים, גברת.

<דורית ואג: אתה דיברת אתי, ואתה אמרת שהיית בבית חולים.

<פואד נסאר: את דיברת איתי ואמרתי לך שלא זימנו אותי.

<פואד נסאר: לא זימנו, בבקשה.

<פואד נסאר: אנחנו לא משקרים.

דוד רותם: אני לא רוצה שתתווכחי אתו.

<פואד נסאר: אנחנו לא משקרים.

דוד רותם: הגיע הזמן שתפתחו את המיילים שאתם מקבלים.

<פואד נסאר: אדוני, אנחנו פותחים.

<יצחק שישה: אנחנו הורדנו מרשימת התפוצה, אדוני.

<יצחק שישה: אני הסברתי מה קרה פה.

<יצחק שישה: אני הייתי ברשימת התפוצה ובאופן קבוע קיבלתי זימונים.

<יצחק שישה: בישיבה הקודמת ב-21 לא הופענו ברשימת המוזמנים.

<יצחק שישה: אנחנו יכולים להגיד לך - - -

דוד רותם: טוב.

דוד רותם: בבקשה, משרד התחבורה, תמשיכו.

<יצחק שישה: רכזת הוועדה יכולה להגיד לך את זה.

- וקאיל: "36.

- וקאיל: ציוד חירום והצלה – מפעיל מעגנה יחזיק ויפעיל באופן שיהיה מוכן לשימוש כל עת, ציוד חירום והצלה אשר יכלול ציוד עזרה ראשונה, מערכת כריזה שתאפשר העברת הודעות לכל חלקי המעגנה, מכשירי קשר, סירת שירות, גלגלי הצלה בכל רציף וסולמות ביטחון ליציאה מהמים ברציפים".

דוד רותם: תודה.

דוד רותם: הלאה.

דוד רותם: אושר.

דוד רותם: בעד אישור סעיף 36– פה אחד

דוד רותם: נמנעים – אין

- וקאיל: "37.

- וקאיל: מפעיל מעגנה יוודא קיום אמצעי עגינה ומיגון כלי שיט במעגנה ותקינותם, בכל בהתחשב בסעירות (אגיטציה) של הגלים במעגנה, ובממדי כלי השיט".

- וקאיל: בעד אישור סעיף 37 – פה אחד

- וקאיל: נמנעים – אין

דוד רותם: הלאה.

- וקאיל: "38.

- וקאיל: מפעיל מעגנה יחזיק מנוף או אמצעי אחר לצורך הספנת כלי השיט העוגנים במעגנה".

- וקאיל: בעד אישור סעיף 38 – פה אחד

- וקאיל: נמנעים – אין

<עפר זרמתי: איזה גודל מנוף?

<עפר זרמתי: למה לא הגדרתם גודל מנוף?

<אהרון זיסו: אנחנו מגדירים לכל מעגנה - - -

דוד רותם: רבותי, לא צריכים להגדיר בתקנות איזה מנוף.

<עפר זרמתי: למה לא?

<עזריאל רהב: זה חשוב, כי - - -

דוד רותם: כי לא צריך.

<עפר זרמתי: למה?

<עפר זרמתי: יש לא מתאים.

<אהרון זיסו: נכון, לכל מעגנה יש ספינות בגדלים שונים, ואנחנו מגדירים בכל מעגנה את הגודל.

<אהרון זיסו: לא בכל מעגנה המנוף צריך לדעת להספין את כל הכלים במעגנה.

<אהרון זיסו: זה כמעט בלתי אפשר.

<עזריאל רהב: זה לא מה שכתוב.

<יצחק שישה: זה לא מה שכתוב.

<פואד נסאר: זיסו, מעגנה זה לטובתך.

<פואד נסאר: זה מעגן דיג.

<פואד נסאר: זיסו, תתקן את עצמך בבקשה.

<פואד נסאר: מעגן דיג, לא מעגנה.

<פואד נסאר: אנחנו מעגן.

דוד רותם: משרד התחבורה, אפשר להמשיך?

דוד רותם: תודה.

- וקאיל: "39.

- וקאיל: (א) מפעיל מעגנה יפעיל תחנת טלגרף אלחוטי כדין, לפי הוראות פקודת הטלגרף האלחוטי".

- וקאיל: זה היה (א).

- וקאיל: "(ב) מפעיל מעגנה יקיים, באמצעות תחנת הטלגרף האלחוטי, האזנה לערוצי התג"ם הימי שלהלן: (1) ערוץ 16 – ערוץ מצוקה, בטיחות וקריאה; (2) ערוץ 11 – ערוץ עבודה לצורך תפעול המעגנה, או ערוץ תג"מ אחר שצוין לצורך זה ברישיון לתחנת הטלגרף האלחוטי.

- וקאיל: (ג) האזנה כאמור בתקנת משנה (א) תהיה רצופה, אלא אם כן הממונה על הנמלים הורה אחרת.

- וקאיל: (ד) בתקנה זו, "תג"מ" – תדר גבוה מאוד".

דוד רותם: תודה.

<יצחק שישה: אני רוצה לשאול שאלה בסעיף הזה בבקשה.

<יצחק שישה: האם הכוונה היא שכשמפעיל מעגנה יפעיל תחנת טלגרף יהיה שם בן אדם שיאזין 24 שעות ביממה לקריאות בקשר?

דוד רותם: כך כתוב ב-(ג).

- וקאיל: האזנה – כן.

<קריאה: אלא אם הממונה הורה אחרת.

<עזריאל רהב: ומה הורה הממונה?

<אהרון זיסו: כרגע הממונה הורה שזה בשעות פעילות המעגנה.

<יצחק שישה: שעות פעילות המעגנה זה אומר שבשעה 16:00 סוגרים את המשרד, ואם ב-16:01 יש לו תקלה, אף אחד לא ישמע אותו בקשר?

<אהרון זיסו: חיל הים ישמע אותו, נכון.

<יצחק שישה: או ביום שישי.

<עזריאל רהב: ובשבת?

<אהרון זיסו: אחת, נכון.

<אהרון זיסו: שתיים, אתה יודע שדיברנו על זה שזה הולך להשתנות עם תקנה נוספת שהיא בעבודה.

דוד רותם: את כל ההסברים האלה תיתן להם אחר-כך בבקשה.

דוד רותם: האלה.

<אהרון זיסו: בסדר.

- וקאיל: "40.

- וקאיל: מפעיל מעגנה יביא לידיעת משיטי כלי השיט העוגנים במעגנה, על גבי לוחות מודעות הנגישים להם: (1) נתונים מטאורולוגיים עדכניים; (2) נתונים לגבי הגבלות ניווט במימי החופים של מדינת ישראל, לרבות שרטונות, אזורים סגורים ומטווחים; (3) הודעות לימאים לפי תקנה 57 ולפי הפרק השמיני לתקנות הבטיחות; (4) שעות פעילות משרדי הנהלת המעגנה ושעות מתן השירותים במעגנה".

- וקאיל: בעד אישור סעיף 40 – פה אחד

- וקאיל: נמנעים – אין

דוד רותם: הלאה.

- וקאיל: "41.

- וקאיל: תאורה – מפעיל המעגנה יתקין מערכת תאורה להארת האזורים בתחום המעגנה המיועדים לעגינת כלי שיט ולמעבר בני אדם, באופן שימנע סנוור כלי שיט ובאופן שלא יפריע לזיהוי משואות הניווט.

- וקאיל: 42.

- וקאיל: מערכת כיבוי אש – מפעיל מעגנה יקים בתחום המעגנה ובאישור רשות הכבאות אשר בתחום שיפוטה נמצאת המעגנה, מערכת לכיבוי אש שתכלול הידרנטים, משאבה ניידת ומטפים".

<אפרת חקאק: את יכולה להסביר את המדרג שעשיתם עד עכשיו?

- וקאיל: המדרג שעשינו – עבירות מהותיות בענייני בטיחות נקבעו כעבירות בסכומים של 6,400.

- וקאיל: עבירות בטיחות שיכולות להוות סיכון בטיחותי חמור מאוד.

<אהרון זיסו: בטיחות שיט בעיקר.

- וקאיל: בטיחות שיט.

- וקאיל: העבירות לעניין מערכת כיבוי אש ואספקת חשמל במים, אלו שירותים שהם בסיסיים, זו העבירה הבאה.

- וקאיל: שירותים בסיסיים שצריכים להינתן.

<אהרון זיסו: וכיבוי אש.

- וקאיל: וגם כיבוי אש, שזה מהותי גם לשלמות המעגנה ומבחינה בטיחותית.

- וקאיל: דווקא עבירות של פרסום מידע בלוחות מודעות, זה משהו שהוא חובה לעשות, ומן ההכרח שהוא ייעשה.

- וקאיל: הוא לא סכום נמוך, אבל הוא קצת יותר נמוך מעבירות בטיחות אחרות.

- וקאיל: אותו דבר גם לגבי תאורה.

דוד רותם: טוב.

דוד רותם: בעד אישור סעיפים 41 ו-42 – פה אחד

דוד רותם: נמנעים – אין

- וקאיל: "43.

- וקאיל: (א) מפעיל מעגנה יקים ויפעיל תשתית לאספקת מים וחשמל לכלי השיט העוגנים במעגנה.

- וקאיל: (ב) לא יחובר כלי שיט לתשתיות החשמל והמים במעגנה אלא באישור מנהל המעגנה".

דוד רותם: כן.

<שוקי משעול: אני רוצה לשאול פה, מה זה באישור מנהל המעגנה?

<שוקי משעול: אם הוא יחליט שהוא לא רוצה לתת לי כי אני לא עושה אצלו ביטוח למשל?

דוד רותם: אז אתה תגיש נגדו תלונה והוא ילך לבית סוהר.

<שוקי משעול: איפה יש?

<שוקי משעול: לא ראיתי מקום כזה.

<אהרון זיסו: דרך אגב, על כל התקנות האלה - - -

- וקאיל: יש, יש.

דוד רותם: יש בסוף.

<אהרון זיסו: לעניין בית המשפט, על כל התקנות כאן כתוב בהמשך, אם קראת, שמשיט הרואה עצמו נפגע מהחלטת מנהל המעגנה רשאי לערור לממונה הנמלים תוך 30 יום.

<אהרון זיסו: נכון?

<אהרון זיסו: אני מצטט נכון?

- וקאיל: כן, תקנה 54.

<אהרון זיסו: זה כתוב פה בהמשך, תקרא.

<עפר זרמתי: אז ערערתי אליך - - -

<אהרון זיסו: ואם אני מקבל את הערעור – ודברים כאלה קרו, ויושבים פה מנהלי מעגנות שיודעים שלא תמיד קיבלתי את ההחלטות שלהם.

<אהרון זיסו: היו מקרים שלא קיבלתי והם שינו.

<עפר זרמתי: הנושא של סנוור, בנמל יפו שמו שלט: "ערוץ-10", הערוץ של הרוסים שלקחו את המבנה למעלה.

<אהרון זיסו: ופנו אלי משיטים ושינינו את זה.

<אהרון זיסו: התאורה לו הורדה ב-80% ושעות העבודה שלו קוצרו עד לשעה 23:00 בלילה.

<אהרון זיסו: זה טופל.

<ראובן אברמוביץ: זה נסגר בשעה 21:00 בערב בכל ערב על-פי הוראות של מנהל המעגנות.

דוד רותם: אפשר להמשיך לקרוא בבקשה?

דוד רותם: בעד אישור סעיף 43 – פה אחד

דוד רותם: נמנעים – אין

<קריאות: - - -

<שוקי משעול: צריכה להיות סיבה חוקית שיסרבו - - -

<ראובן אברמוביץ: אתה רציני?

<ראובן אברמוביץ: עכשיו אתה מדבר כאילו זה כל הלילה, וזה לא.

<ראובן אברמוביץ: זה השתנה.

<שוקי משעול: צריכה להיות סיבה למה לא לחבר אותי למים ולחשמל, לא סתם.

<אהרון זיסו: אני אגיד לך.

<שוקי משעול: בגלל איזה מנהל מעגנה.

<אהרון זיסו: אני אומר לך.

<אהרון זיסו: אחת, תערור, והיו כבר מקרים כאלה.

<אהרון זיסו: שתיים, יכול להיות שאתה כלי חדש שמגיע למעגנה ויש לך בעיית חשמל ואתה יכול לקצר, וגם אלו דברים שקרו, אתה יודע, שקיצרו את - - - של כל הרציף.

<שוקי משעול: אין בעיה.

<שוקי משעול: אז תן לי סיבות לא יחברו אותי למים, אין בעיה.

<אהרון זיסו: הסיבות יהיו בשיקול דעת.

<אהרון זיסו: יכולות להיות מיליון סיבות.

<אהרון זיסו: אם אני ארשום - - -

<שוקי משעול: אתה יודע שיש ניגוד אינטרסים היום בין מנהל המעגנה לבין העוגנים.

<שוקי משעול: יש.

<אהרון זיסו: ממש לא אמור להיות.

<שוקי משעול: ודאי שיש.

<אהרון זיסו: אבוי.

<עפר זרמתי: זה מה שקורה.

<אהרון זיסו: משום מה, זה קורה לאותם אנשים, אני שם לב.

<שוקי משעול: רק תגידו לי מאיזה סיבות הוא לא מחבר אותי.

<קריאה: היום אתה מחובר?

דוד רותם: רבותי, הוא לא יחבר אותך כי הוא חושב שאין מקום לחבר.

<שוקי משעול: מה הבעיה?

<אהרון זיסו: הנה, אבל הוא מחובר.

<שוקי משעול: אבל הוא לא מחובר, והוא לא מחובר, והוא לא מחובר.

<אהרון זיסו: למה?

<קריאה: הוא ביקש להתחבר ולא חיברו אותו?

<שוקי משעול: כי אין תשתית.

<שוקי משעול: לא משנה למה.

<שוקי משעול: עזוב.

<ראובן אברמוביץ: מה זה לא משנה?

<ראובן אברמוביץ: זה משנה.

<ראובן אברמוביץ: מה זה לא משנה?

<ראובן אברמוביץ: אני לא מבין.

<ראובן אברמוביץ: אתה מקבל חשמל?

<ראובן אברמוביץ: הוא מקבל חשמל?

<ראובן אברמוביץ: אתה מציג את זה כאילו לא מקבלים חשמל.

דוד רותם: רבותי, את הוויכוחים תנהלו בחוץ או מחר.

<שוקי משעול: לא, אבל צריכה להיות סיבה למה לא.

דוד רותם: תודה רבה.

דוד רותם: הלאה, משרד התחבורה.

- וקאיל: "44.

- וקאיל: (א) מפעיל מעגנה יקים ויפעיל תחנת תדלוק לכלי השיט" - - -

<פואד נסאר: אדוני, זה לא מובן מאליו - - -

דוד רותם: אני שמעתי אותך עד כאן.

<פואד נסאר: אדוני, איך שאתה מייצג - - -

דוד רותם: איך אני מייצג?

<פואד נסאר: תן לי לייצג את הציבור הזה בישראל.

דוד רותם: יוצא מן הכלל.

דוד רותם: אז תלך לייצג אותו.

<פואד נסאר: זה לא מובן מאליו שמה שאדון זיסו אומר עובר חלק.

<פואד נסאר: אם אנחנו רק תמונה פה, תודה רבה לכם, אנחנו קמים והולכים ונגמר העניין.

<פואד נסאר: אין את משרד החקלאות, אין נציגים רלוונטיים לכל הנושא הזה.

<פואד נסאר: אדוני, אנחנו מאוד מכבדים אותך, אבל אתה תכבד אותנו, תכבד את המעמד שלנו.

<פואד נסאר: לפני שהייתם חברי כנסת, אנחנו נתנו לכם גם פרנסה בהמשך החיים שלכם, לאכול דגים.

<פואד נסאר: תעשו לנו גם את הכבוד הזה.

דוד רותם: טוב.

דוד רותם: אנחנו ניתן לכם הרבה כבוד, אתה יודע - -

<פואד נסאר: אנחנו מבקשים את הדברים האלה, להילחם בדייגים, להפסיק אותם.

דוד רותם: - - שני אנשים שיגעו לי את השכל עם כל הדרישות שלכם.

<פואד נסאר: סליחה?

דוד רותם: שני אנשים פנו אלי במשך החודש האחרון בכל שבוע לפחות פעם עם הדרישות שלכם.

דוד רותם: די.

<עפר זרמתי: סימן שזה כואב לנו, אדוני.

<קריאה: שהם נכשלו.

<פואד נסאר: אדוני, סימן שזה לא בסדר?

<פואד נסאר: זה סימן שאנחנו לא בסדר?

<פואד נסאר: אדוני, את האירוע הזה אני קיבלתי פה בגלל אחד מיושבי-הראש של הוועדה.

<פואד נסאר: הוא יכול להגיד לך שבגללו קיבלתי אירוע מוחי פה בכנסת, אדוני.

דוד רותם: חס ושלום.

<פואד נסאר: לא בגלל שטוב לי.

<פואד נסאר: בגלל שלא טוב לדייגים שלי במדינה הזאת, אדוני.

<יעקוב פדידה: אני הייתי אתו כשזה קרה לו.

<פואד נסאר: אדוני, זה לא יפה.

<פואד נסאר: זה פוגע בנו, אדוני.

<פואד נסאר: אתה צריך לשמור עלי.

<פואד נסאר: אתה נציג שלי בבניין הזה, אדוני - -

דוד רותם: אני שומר עליך.

<פואד נסאר: - - אתה לא נציג שלו.

<יעקוב פדידה: לא, אתה לא - - -

<קריאות: - - -

<פואד נסאר: אדוני, אנחנו מכבדים אותך, תכבד אותנו.

<יעקוב פדידה: אתה לא רואה אותנו ממטר.

<פואד נסאר: יש לנו ילדים, משפחות, אדוני.

דוד רותם: אני לא רואה אתכם ממטר, אלא מעשרה סנטימטר כשאתם טוענים לעניין.

<פואד נסאר: אנחנו טוענים רק לעניין.

דוד רותם: כשאתם מקשקשים, אני לא אשמע אתכם.

<פואד נסאר: אדוני, אני אומר לך, כל החיים, עוד מ-1937, כשעוד לא נולדנו, וגם לא אתה כבודו – התקנה היא לא תקנה נכונה, מה שהם אומרים.

<פואד נסאר: אנחנו מעגן דיג ונמל דיג.

<פואד נסאר: למה משנים לנו את זה?

<פואד נסאר: בגלל שאדון זיסו יבוא ויגיד לו: בוא הנה, ג'וני, הרשת שלך – סליחה, אדוני, רק תקשיב.

<פואד נסאר: הרשת שעלתה 50,000-40,000 דולר זה פסולת וירשמו לו דוח?

<פואד נסאר: את זה אתה מקבל, אדוני?

<פואד נסאר: שדייג מסכן - - -

דוד רותם: אני מקבל שדייג לא צריך לשים את הרשת שלו על הרציף.

<פואד נסאר: מה זה לא לשים?

<קריאות: - - -

<יעקוב פדידה: אין מחסנים.

<קריאה: לא נתנו לנו, שמנו פה - - -

<פואד נסאר: - - - לא צריך מחסנים, הוא צודק.

<פואד נסאר: אדוני, בכל העולם רשתות דיג זה על מזח הדייגים.

<יעקוב פדידה: אין מקום אחר לשים.

<פואד נסאר: ככה זה בכל העולם.

<פואד נסאר: אני בטוח שאדוני בילה בחוץ לארץ וראה את המקומות האלה.

<פואד נסאר: זו האותנטיות של מעגן הדיג.

<פואד נסאר: איפה נשים את זה, בבית?

<פואד נסאר: בסלון?

<פואד נסאר: אני לא מבין.

<פואד נסאר: זה המקום שלי.

דוד רותם: אתם תפנו למנהל המעגן, והוא יתיר לכם - - -

<פואד נסאר: מנהל המעגן בא אחרי, אדוני, ואחרי הנכדים שלי הוא בא.

דוד רותם: אבל הוא בא.

<פואד נסאר: אז מה אם הוא בא?

דוד רותם: והוא נמצא.

<פואד נסאר: אני נמצא, אדוני.

<פואד נסאר: הוא בא, ואני נמצא.

<פואד נסאר: אדוני, אני מבקש ממך מאוד, תתחשב בנו.

<פואד נסאר: קח את זה לתשומת לבך.

<פואד נסאר: את הסעיפים האלה אנחנו מבקשים שתדחה לפחות עד שיהיה פה גם משרד החקלאות.

<פואד נסאר: סליחה, אל תעשה עם היד, זיסו.

דוד רותם: אתה לא צריך להרים את האצבע, זיסו.

דוד רותם: אני גומר היום את התקנות האלה.

<פואד נסאר: חאלס, בואו, הולכים.

<פואד נסאר: יאללה.

דוד רותם: כן, תמשיכו בבקשה, משרד התחבורה.

<פואד נסאר: תודה רבה.

<פואד נסאר: תודה רבה, אדוני.

- וקאיל: "44.

- וקאיל: (א) מפעיל מעגנה יקים ויפעיל תחנת תדלוק לכלי השיט, אשר מיקומה" - - -

<פואד נסאר: שיהיה רשום בפרוטוקול.

<פואד נסאר: תודה רבה לך, אדוני.

<שוקי משעול: שהישיבה תתקיים בלי הדייגים.

דוד רותם: אתם יודעים שאת הישיבה היום עשינו רק בגלל שלא באתם לישיבה הקודמת.

<פואד נסאר: אני יודע, בגלל שלא הזמינו אותנו.

<פואד נסאר: אני מודה לך מאוד ואני מכבד – אדוני, אתה יודע שאני באתי מחיפה, יצאתי מבית החולים ובאתי לפה?

<פואד נסאר: בשביל לכבד את ההזמנה שלכם.

<פואד נסאר: אדוני, אז תכבדו לפחות את - - -

<יעקוב פדידה: תירגע.

<יעקוב פדידה: היי.

<יעקוב פדידה: אוי ואבוי.

<יעקוב פדידה: תביאו כוס מים בבקשה.

<יעקוב פדידה: תביא לו מים.

<יעקוב פדידה: יש איזה רופא פה?

<קריאה: צריך להזמין רופא.

<קריאה: שוקי, תזמין רופא דחוף.

<פואד נסאר: לא רוצה ללכת לבית חולים.

<יעקוב פדידה: אף אחד לא לוקח אותך לבית חולים, תירגע.

<פואד נסאר: אדוני, צריך לכבד גם את העתיד שלנו.

דוד רותם: אנחנו נכבד את העתיד שלכם ונדאג לעתיד שלכם.

<פואד נסאר: לא בקנסות, לא בדברים האלה ולא בגזירות האלה, אדוני.

<פואד נסאר: אנחנו דייגים.

<פואד נסאר: אדוני, כשאניית המעפילים הגיעה לחופי חיפה, היהודים - - -

דוד רותם: אנחנו נאפשר לכם להמשיך להיות דייגים.

<פואד נסאר: סליחה רגע, אדוני.

<פואד נסאר: היהודים חיו את הזמן הזה בתוך הים בגלל שאכלו דגים.

<פואד נסאר: דגו דגים, אדוני.

<פואד נסאר: לחשוב על זה.

<פואד נסאר: כתוב בתורה, אדוני, מה זה דייג.

<פואד נסאר: אני מתפלא, אתם זורקים אותנו ככה – אני מסכים אתך, אני מכבד אותך, אבל הוא עושה מה שטוב לו.

<פואד נסאר: הוא חבר שלי, אין לי נגדו כלום, אבל הוא מייצג את מה שהוא רוצה.

<פואד נסאר: הדייג שלי שילך כל הלילה – מספיק ש - - - מקומות שאנחנו לא יכולים לעבוד, אדוני.

<פואד נסאר: לדייג עלתה יציאה ללילה 400-300 או 1,000 שקל, היום זה עולה לו 5,000 שקל, ועוד 5,000 שקל קנס.

<פואד נסאר: אז שייקחו אותנו לבית סוהר, את כל הדייגים, ונגמר העניין.

<פואד נסאר: מה רוצים במדינה הזאת, לחתוך את הדיג במדינת ישראל?

דוד רותם: לא.

<פואד נסאר: אדוני, אנחנו דייגים חקלאים.

<פואד נסאר: אני מבקש שתשמור לנו על האינטרס הזה.

<פואד נסאר: אתה נמצא פה בשביל לשמור לנו על האינטרס הזה ולא לשמור על האינטרס של הקנסות ושל הגזירות, אדוני.

<קריאה: בוא נישאר.

<קריאה: אנחנו נישאר.

דוד רותם: כן, להמשיך בבקשה.

- וקאיל: "44.

- וקאיל: (א) מפעיל מעגנה יקים ויפעיל תחנת תדלוק לכלי השיט, אשר מיקומה ואופן הפעלתה ייקבעו באישור הממונה על הנמלים, לפי תנאי הבטיחות והתנאים למניעת מפגעים סביבתיים, לרבות מניעת זיהום הים, שקבעו הרשויות המוסמכות על פי כל דין.

- וקאיל: (ב) בתחום מעגנה לא יתדלק אדם כלי שיט אלא בתחנת תדלוק כאמור בתקנת משנה (א), ולגבי נמל יפו ומעגן "שביט" בנמל חיפה – גם באמצעות רכב מכל; על תדלוק כלי שיט מרכב מכל במעגנות כאמור יחולו הוראות הפרק השישי לתקנות הנמלים (טעינה ופריקה של שמנים), התשל"ו-1975".

- וקאיל: הסכומים שונים בגלל שבעלת האחריות היא גורמים שונים.

<אהרון זיסו: שוב, (א) זה על המעגנה, (ב) זה על המשיט הפרטי.

<אהרון זיסו: בעד אישור סעיף 44 – פה אחד

<אהרון זיסו: נמנעים – אין

דוד רותם: טוב.

דוד רותם: 46.

- וקאיל: "46.

- וקאיל: (א) מפעיל מעגנה יתקין מתקני קליטה מתאימים לאיסוף וסילוק של כל אלה: (1) שפכים סניטריים; (2) מי שיפוליים; (3) שמן ושמן משומש; (4) פסולת כאמור בתקנה 30".

דוד רותם: אני רק רוצה שתוסיפו פה עוד כמה מילים, שעד שכל הדברים האלה לא יותקנו במעגנה, לא יוטלו קנסות על-פי הסעיפים - - -

<מיכל גולד: את זה כתבנו שם.

- וקאיל: זה מה שקבענו לסעיף של האיסור.

- וקאיל: אמרנו: ובלבד שהוקם מתקן - - -

<אהרון זיסו: זה לא כאן, זה בסעיף של אישור המשיט.

- וקאיל: בסעיף של האיסור הוספנו את זה.

דוד רותם: טוב.

- וקאיל: "46.

- וקאיל: (ד) מפעיל המעגנה, ידאג, בכל עת, לרוקן את מתקני הקליטה ולסלק את השפכים או את הפסולת שנאגרו בהם למקום המיועד לכך לפי כל דין".

- וקאיל: בעד אישור סעיף 46(א) ו-(ד) – פה אחד

- וקאיל: נמנעים – אין

דוד רותם: כן.

- וקאיל: "47.

- וקאיל: מפעיל המעגנה יחזיק ברשותו ציוד לניקוי הים מזיהומו, הכולל סופגים וחוסמים, בכמות שאישר הממונה על הנמלים, בכפוף לכל דין, ובאופן שהציוד כאמור יהיה מוכן לשימוש בכל עת".

<מיכל גולד: אנחנו קיבלנו את ההערה של הוועדה שהסייג שהצענו הוא לא ברור.

<מיכל גולד: במקומו אנחנו מציעים: ובלבד שניתן אישור הממונה על הנמלים.

<מיכל גולד: כלומר, רק אם ניתן אישור, העבירה תחול.

דוד רותם: טוב.

דוד רותם: בעד אישור סעיף 47 – פה אחד

דוד רותם: נמנעים – אין

- וקאיל: "49.

- וקאיל: (א) מפעיל מעגנה יערוך תכנית מכנות למקרי חירום לרבות מקרים של מוכנות תאונה ימית בתחום המעגנה ושריפה, שנדרשת בהם התערבות המשטרה, צבא הגנה לישראל, אגודת מגן דוד אדום, מכבי אש וכל גורם אחר העוסק בפעולות אבטחה, ביטחון או כיבוי אש (בתקנה זו – גורם חיצוני), ובלבד שהגורם החיצוני יפעל בכפוף להנחיות צבא הגנה לישראל והמשטרה; התכנית תיערך בתיאום עם כל הגורמים האמורים".

<אהרון זיסו: אושר (א)?

- וקאיל: "49.

- וקאיל: (ג) מנהל המעגנה ועובדיו יכירו את תכנית המוכנות ויתרגלו אותה פעמיים בשנה לפחות".

<מיכל גולד: אנחנו נחריג את העובדים כי זה לא באחריות שלהם.

דוד רותם: טוב.

דוד רותם: בעד אישור סעיף 49(א) ו-(ג) – פה אחד

דוד רותם: נמנעים – אין

- וקאיל: "50.

- וקאיל: (א) מנהל מעגנה ידווח לממונה על הנמלים, בהקדם האפשרי, בכל אחד מעניינים אלה: (1) איסור על כניסה ויציאה של כלי השיט מהמעגנה; (2) משיית כלי שיט מהמים בלא הסכמת בעל כלי השיט" - - -

דוד רותם: מי פחד שהוא לא ייתן לך להיכנס?

דוד רותם: הנה, יש לך את הסעיף שהוא לא יכול.

<פואד נסאר: תודה אדוני.

<פואד נסאר: לחדד את זה.

- וקאיל: צריך לדווח.

- וקאיל: "(2) משיית כלי שיט מהמים בלא הסכמת בעל כלי השיט; (3) תאונה ימית בתחום המעגנה; (4) שינוי משמעותי בעומק נתיב הכניסה למעגנה ביחס לעומק הקבוע לפי תקנה 35; (5) אירוע שלדעת מנהל המעגנה חורג ממהלך העניינים הרגיל במעגנה; (6) תקלה משמעותית באחת התשתיות; (7) זיהום מי המעגנה או חשש לזיהום מי המעגנה; (8) תרגול תכנית המוכנות לפי תקנה 49; (9) אי-התקיימות הוראות תקנה 11, כולן או מקצתן, בעסק כהגדרתו בתקנה 10.

- וקאיל: (ב) אירע האמור בתקנת משנה (א)(7) יודיע על כך מנהל המעגנה גם למפקח למניעת זיהום הים.

- וקאיל: (ג) מנהל המעגנה ינהל יומן מעגנה שיתועדו בו הדיווחים האמורים בתקנות משנה (א) ו-(ב).

- וקאיל: (ד) בלי לגרוע מהאמור בתקנות משנה (א) עד (ג), מנהל המעגנה יגיש לממונה על הנמלים, על פי הנחיותיו, מדי שלושה חודשים, דין וחשבון, בכתב, על השימוש בסמכויותיו ובסמכות מפעיל המעגנה על פי תקנות 3, 4, 5, 6, 11, 12, 18(ב), 19(ב), 22(ב), 24(ב), 25, 27(א) ו-49(ג)".

<מיכל גולד: רק הערה אחרונה, חשוב לזכור שגם אחרי שמוטל קנס, תמיד פתוחה הדרך לבית משפט.

<מיכל גולד: תמיד אפשר לפנות לבית משפט ולבקש לבטל את הקנס.

דוד רותם: אני לא רוצה שהאנשים האלה יתחילו לפנות לבתי משפט.

דוד רותם: אני לא רוצה שיטרטרו אותם, זה הכול.

דוד רותם: אני רוצה לומר דבר אחד, אני אפסיק עכשיו את הישיבה.

דוד רותם: אנחנו נקיים עוד ישיבה, ובה אנחנו נדון בכל הטענות שלהם כדי שלא נפגע בענף הדיג.

דוד רותם: אתם תדאגו - - - (מחיאות כפיים)

דוד רותם: לא, לא, לא, מחיאות כפיים לא פה.

<פואד נסאר: כל הכבוד על ההבנה.

דוד רותם: אתם רק תדאגו שמשרד החקלאות יגיעו גם לישיבה הזאת.

<אהרון זיסו: אדוני, אפשר להגיד שני דברים?

דוד רותם: כן.

<אהרון זיסו: אחד, אני אישית דיברתי עם נציג משרד החקלאות בשבוע שעבר על הדיון, ואמרתי לו שכדאי שיגיע.

<אהרון זיסו: אני לא קובע לו אם לבוא אם לבוא או לא.

<אהרון זיסו: זה אחד.

<אהרון זיסו: הדבר השני, מה שנאמר פה, שלא יתנו וכן יתנו מנהלי מעגנות – תקנה 54, זו לא עבירה: "הרואה את עצמו נפגע מהחלטת מנהל המעגנה לפי תקנות אלה, למעט" – התקנה של המבנים הימיים – "רשאי לערור עליה לפני הממונה על הנמלים בתוך שלושים ימים מיום קבלת ההחלטה".

<אהרון זיסו: זה קיים, זה אושר.

<אהרון זיסו: אז אי-אפשר להגיד שאין - - -

<שוקי משעול: זה לא מספיק לנו.

<אהרון זיסו: זה לא מספיק לך, אתה יכול לפנות לבית משפט.

<פואד נסאר: רוני, כבוד היושב-ראש נתן לך תשובה.

<פואד נסאר: אנחנו אנשים אנאלפביתים, דייגים, יודעים מה זה חכה, מה זה חוט 50.

<פואד נסאר: עזוב אותך עם כל התקנות.

<פואד נסאר: הוא אמר דבר נכון.

<פואד נסאר: אנחנו מודים לו מאוד, מודים לכל הנמצאים, מתנצלים אם מישהו נפגע מאתנו.

<פואד נסאר: אנחנו בסך הכול דייגים לכל דבר, לא מבינים בדברים אחרים.

<דורית ואג: משרד החקלאות הוזמן לישיבה והם גם דיברו אותנו שהם שמעו.

<מיכל גולד: בסדר, אנחנו נדאג שהם יהיו בדיון הבא.

דוד רותם: בסדר.

דוד רותם: רבותי, דיברו גם עם מנהל הלשכה של השר שמיר.

<דורית ואג: המשרד הוזמן לישיבה.

דוד רותם: הם הוזמנו לישיבה היום.

דוד רותם: זה שהם לא הגיעו, זו בעיה שלהם.

דוד רותם: אתם רק תדאגו שהם יגיעו לישיבה הבאה.

דוד רותם: תודה רבה לכם רבותי, הישיבה נעולה.